Najbolja voda na svetu u centru Beograda | Upoznaj Beograd\nNajbolja voda na svetu u centru Beograda\nKažu da gde god se "zakopa" lopata na području Beograda, iskopa se neka arheološka zanimljivost. Istorija ovog grada duga je više milenijuma, i za to vreme svi koji su ga nastanjivali, osvajali, rušili i podizali ostavili su trag. Ispod svih tih "nasleđa" Beograda, u njegovim dubinama, krije se pravo bogatstvo - izvorišta termalnih mineralnih voda.\nA da li ste znali da se jedno od ovih izvorišta nalazi u samom srcu grada, u Skadarliji?\nU srcu beogradske boemije\nKažu da je Ignjat Bajloni uvek imao izuzetan "njuh" za dobar posao. Tako je 1880. godine otkupio Malu ili Filipovu pivaru od propalog Prvog srpskog akcionarskog pivarskog društva, i na njenom mestu počeo izgradnju sopstvene pivare. Prvi problem sa kojim se susreo bio je nedostatak vode za veću proizvodnju. Naime, po ugovoru koji su pređašnji vlasnici sklopili sa upravom varoši, pivara je mogla da uzima vodu sa Skadarlijske česme samo u periodu od 22 do 3 sata noću, što je drastično uticalo na kapacitet proizvodnje piva. Bajloni je dobro znao kojim resursom raspolaže u Skadarliji, pa su iskopana tri bunara na dubinama od 60, 103 i 321 metra.\nAko znamo da kvalitet piva u mnogome zavisi i od vode koja se koristi u proizvodnji, ne čudi da je Bajlonijevo beogradsko pivo dva puta osvojilo zlatnu medalju za kvalitet na Svetskoj izložbi piva u Parizu 1889. i 1900. godine.\nU periodu između dva rata u Bajlonijevoj pivari u Skadarliji, od mineralne vode iz skadarljskih bunara proizvodila su se: svetla piva "Prvenac" i "Eksport", "Uskršnje" crno pivo, "Staut" crno pivo spremljeno na engleski način, "Imperijal" karamel pivo i specijalno crno pivo.\nFoto: Facebook stranica "Crno-beli Beograd"\nVoda iz Skadarlije među najkvalitetnijom u svetu\nPosle Drugog svetskog rata, pivara je nacionalizovana i vremenom prešla u ruke novoosnovanog udruženog kolektiva "Beogradska industrija piva", BIP. U to vreme izvršena su i prva opsežnija istraživanja područja pitke vode koje se nalazilo ispod Skadarske ulice. Tom prilikom je utvrđeno je da se izuzetan kvalitete vode može zahvaliti sloju gline koji je izvorišta štitio od spoljnih zagađenja. Kako su tvrdili u BIP-u, daljim analizama vode izvršenim u Frenseniusovom institutu iz Nemačke, voda iz skadarlijskih bunara klasifikovana je kao peta po kvalitetu mineralna vodu u svetu, zahvaljujući optimalnom odnosu sulfata i minerala.\nOve analize potvrđene su i od strane naših stručnjaka. Utvrđeno je da je zbog značajnog sadržaja magnezijuma i malih količina natrijuma, voda iz ovih bunara među tri najkvalitetnija izvorišta u Srbiji. Skadarlijska voda je i termalna sa temperaturom od oko 30 stepeni u podzemlju i 20,8 stepeni Celzijusovih na površini.\nVreme kada su se špriceri "presecali" Skadarlijskom vodom\nPosle ovih istraživanja, sredinom devedesetih godina prošlog veka, temeljno su rekonstruisani bunari i odlučeno je da se veliki potencijal iskoristi. S jedne strane, postojala je inicijativa da se njihov termalni kapaciteti iskoristi za toplifikaciju. Planirano je da se višak vode crpi i transportuje za zagrevanje okolnih ulica. Do realizacije ovog projekta nikada nije došlo.\nS druge strane, ideja da se krene sa distribucijom mineralne vode je donekle realizovana. Naime, izgrađena je punionica mineralne vode i 1995. godine voda iz skadarlijskih bunara dobila je sertifikata o kvalitetu. Već 1997. počelo je punjenje i plasman vode na tržište.\nTih burnih parlametarnih devedesetih godina u Srbiji, kada su poslanike zasipali čašama vode, iznosili iz skupštine, i kada su skupštinska zasedanja bila videlo srpske političke scene, početak eksploatacije iz BIP-ove Skadarlije, praćen je reklamnim spotom inspirisanim tadašnjim "parlamentarizmom". U njemu se daje rešenje kako prevazići sve probleme burnih godina – "Skadarlijskom vodom":\n"Za teška vremena! Za teške odluke! Za teške reči! I za naježe situacije, najlakša mineralna voda - Skadarlijska!"\nU tom periodu, iz jednog "ćoška" Bipove pivare Skadarlija, godišnje je na tržište plasirano oko 2 miliona litara flaširane "Skadarlijske vode". Voda je korišćena i u proizvodnji sokova i piva.\nDa li će budućnost Skadarlijsku vodu poslati u istoriju\nBeograd je sigurno jedinstven grad u svetu po mnogo čemu, ali ne verujemo da i jedna svetska prestonica raspolaže sa najkvalitetnijom vodom na svetu u samom srcu grada. Ovo je privilegija koje smo se, naizgled, lako odrekli.\nPočetkom dvehiljaditih, privatizovan je i celokupan kompleks Skadarlija: pivara, tri izvora (bunara) mineralne vode, tržni centar, tri pivnice. Kupac je najavio planove za izgradnju objekata turističko-ugostiteljskog tipa, poslovnih prostora i drugih atraktivnih sadržaja. Ista ta privatizacija "osujetila" je ili, bolje rečeno, odložila te planove. Sada se na prostoru nekadašnje pivare nalazi parking i desetine kafića, koji glasnom i preglasnom muzikom često dovode do protesta stanara okolnih zgrada.\nA prirodni fenomen iz "centra Beograda", Skadarlijska voda, po kvalitetu peta voda u svetu, polako ali sigurno zauzima svoje mesto... u istoriji.


Beograd: Studenti 11. aprila u protestnoj šetnji ukazali na problem masovnog odlaska mladih\nStudenti Beogradskog univerziteta okupljeni u „1 od 5 miliona“ održali su večeras protestnu šetnju Knez Mihailovom do zgrade Rektorata, kako bi pokazali svoje nezadovoljstvo i ukazali na problem sve masovnijeg odlaska mladih iz Srbije.\nOni su i pozvali studente na protest 13. aprila u Beogradu.\nNa performansu koji su nazvali „Velika seoba studenata“, oni su popločavali Knez Mihailovu parolama „Da ne bude više lažnih diploma, budi 1 od 5 miliona“ i simbolično nosili kofere obeležene zastavama evropskih zemalja i sa natpisom „Budućnost Srbije“, dok su preko usta imali trake „cenzurisano“.\nPrerformans „Velika seoba studenata“ Foto: FoNet/Zoran Mrđa\nStudentkinja Biološkog fakulteta Mila Jovanović izjavila je novinarima na početku šetnje da imaju tri cilja.\n„Prvo da ukažemo na problem lažnih diploma i plagiranih doktorata, pošto je rektorka Univerziteta u Beogradu 12. februara rekla da Komisija ima 60 dana da objavi izveštaj o tome, izašli smo da im kažemo da slušamo šta su uradili, jer taj rok ističe u subotu.\nDrugo, dok se po Srbiji organizuju karavani, gde se ljudi okupljaju ucenama i sendvičima, nas 20.000 odlazi godišnje iz zemlje“, predočila je Jovanović.\n„To nije fer“, rekla je, ističući da mladi odlaze jer nemaju izbor.\nPozivamo sve svoje kolege studente, ali i sve građane da se priključe velikom protestu „Svi kao jedan“ 13. aprila ispred Narodne skupštine, rekla je Jovanović i naglasila da nema izgovora, jer je to borba za sve nas.\n1 od 5 miliona beograd protest studenti\nU Negotinu 9 pozitivnih na virus korona\nČetiri smrtna slučaja u Zaječaru, još 20 novoobolelih\nSindikat: Drugo polugodište trebalo početi onlajn\nSrpska pravoslavna crkva i vernici obeležavaju zimski...


Novak srušio Berdiha, za 50. titulu u karijeri protiv Federera! – Novak Đoković\nNovak srušio Berdiha, za 50. titulu u karijeri protiv Federera!\nTenis\t27. 02. 2015.\nČetvrta ovogodišnja pobeda u Dubaiju donela je Novaku novo, peto finale u Ujedinjenim Arapskim Emiratima!\nNajbolji teniser sveta je u polufinalu „Dubai Duty Free Tennis Championships“-a savladao Tomaša Berdiha rezultatom 6:0, 5:7, 6:4 posle dva časa i 4 minuta.\nPrvi set završen je za ekspresnih 23 minuta tokom kojih je Novak tri puta oduzeo servis 8. igraču ATP liste i otišao na pauzu sa 6:0.\nU trećem gemu drugog seta Novak stiže do novog brejka, koji nije uspeo da potvrdi u narednom. Berdih započinje preokret, poravnava na 2:2, a potom u osmom ponovo oduzima servis prvom nosiocu i dolazi u poziciju da servira za izjednačenje u setovima. Novak na sjajan način pravi novi ribrejk i ponovo vraća rezultatsku ravnotežu. Srbin je u dvanaestom gemu servirao za taj-brejk, ali je Tomaš zaigrao agresivnije i uzeo taj gem, samim tim i drugi set.\nTeniseri su pravili veliki broj grešaka u setu odluke. Pobednika duela rešio je brejk koji je Novaku pripao u petom gemu.\n„Znao sam čak i posle prvog seta koji je za mene bio savršen da meč nije gotov“, rekao je Novak. „Bilo je teško zadržati taj nivo. Počeo sam da pravim greške, malo sam se povukao, ubacivao sam manje prvih servisa. Od tog trenutka je meč bio izjednačen, imao sam previše neiznuđenih grešaka. Nisam dobro osećao lopticu u trećem setu, ali sam nekako uspeo da dobijem meč.“\nStatistika: as poeni (4-4), dvostruke servis greške (1-0), ukupno osvojenih poena (89-74).\nFinale turnira u Dubaiju na programu je u subotu od 16 časova (po našem vremenu), a Novak će za 50. titulu u karijeri ukrstiti reket sa drugim nosiocem, Rodžerom Federerom.\nŠvajcarski teniser je u polufinalu zaustavio pohod Borne Ćorića savladavši ga ubedljivim rezultatom 6:2, 6:1.\nNovak i Rodžer sastajali su se 36 puta do sada, blaga prednost od 19-17 je na strani branioca titule.\nNjihov poslednji meč nije odigran pošto je Federer zbog povrede predao meč finala završnog turnira u Londonu prošle godine.\nO duelu sa Federerom, Novak je izjavio: „Uvek je veliki izazov za mene kada igram protiv Rodžera. Ako želite da ga pobedite, onda morate da igrate svoj najbolji tenis, posebno kada igrate protiv Rodžera u finalu i posebno ovde. Imam osećaj da je ova podloga najpogodnija za njegov stil igre“.\nSrpski teniser je četiri puta do sada osvajao Dubai (2009, 2010, 2011. i 2013. godine), dok je Švajcarac trijumfovao šest puta u Emiratima.\nProšle godine, Novaka je u polufinalu zaustavio upravo Federer.\nDubai 2015, Dubai Duty Free Tennis Championships @sr, Emirati, finale


M. K. 27. decembra 2021. 06:38\nFoto: Geoff Peters - CC BY 2.0\nRunasti mamuti su opstali na hiljade godina duže nego što se smatralo, pokazuje otkriće naučnika iz uzoraka nađenih u večitom ledu na Aljasci.\nOve životinje, za koje se smatralo da su izumrle pre oko 10.000 godina, živele su u oblasti Jukon do pre 5.000 godina, a naučnici su to zaključili na osnovu DNK mamuta nađenog na Aljasci, tvrdi se u studiji objavljenoj u naučnom časopisu „Nejčr komjunikejšns“.\nUzorci koji su sadržali DNK runastog mamuta uzeti su pre nekoliko decenija, a stajali su u zamrzivačima u laboratoriji, te su tek nedavno proučavani, piše „Lajvsajens“.\nRadi se o malim uzorcima DNK koji su otkriveni u mineralnim sedimentima. Na osnovu starosti tih sedimenata, naučnici su proučavali kako se menjao živi svet na zemlji tokom vremenskih razdoblja.\nTajler Marči sa odseka za antropologiju Univerziteta Ontario kaže da su proučavali uzorke od kojih većina potiče iz perioda Pleistocena-Holocena (pre oko 14.000 do 11.000 godina), kada su se dogodile dramatične klimatske promene tokom kojih je izumrlo nekoliko velikih vrsta sisara, kao što su runasti mamuti, sabljozubi tigrovi ili mastodonti, bliski srodnici runastog mamuta.\nGlavna prednost ovakvog načina proučavanja je što se tako može doći i do saznanja o životinjama koje nisu često fosilizovane.\nUzorci zemlje, koji potiču iz perioda od pre 30.000 do pre 5.000 godina, pokazuju da su runasti mamuti opstali u arktičkom okruženju znatno duže nego što se mislilo, iako im je broj drastično opadao.\nBudući da su živeli pre 5.000 godina, znači da su dugo koegzistirali sa ljudima u periodu Holocena, navodi Marči.\nIzumiranje velikih vrsta iz perioda u kom su živeli runasti mamuti bilo je zasnovano na dva faktora, veruju naučnici: klimatskim promenama i velikom uticaju lova. Međutim, novo otkriće menja fokus sa debate o tome koji od ova dva faktora je važniji, kaže Henrik Poinar, genetičar iz Mekmaster centra za DNK.\n„Ovo otkriće daje dokaze da izumiranje megafaune u Severnoj Americi ima mnogo više nijansi, iako nema dileme da su na njihov nestanak značajno uticale i klimatske promene i lov. Pitanje je samo u koliko meri su takve životinje bile lovljene i da li je to bila prekretnica za njihov nestanak“, kaže on.


Sarajevo, 04.02.2022.g.: UNICEF je Ministarstvu Civilnih poslova Bosne i Hercegovine, uručio donaciju u vrijednosti od 335,500 USD, koja je primljena putem UNICEF Logističkog centra u Kopenhagenu.\nDonacija zaštitne opreme, namijenjena je za zdravstvene radnike, koji rade sa COVID-19 pacijentima, a sastoji se od setova zaštitnih maski, rukavica, mantila, naočala, obuće, štitnika za lice i tijelo.\nMinistarstvo Civilnih poslova Bosne i Hercegovine, rasporedit će proporcionalno ovu donaciju, vlastima u Federaciji BiH, Republici Srpskoj i Brčko Distriktu, odakle će ići dalja distribucija prema zdravstvenim ustanovama.\nUNICEF u Bosni i Hercegovini, od početka pandemije COVID-19 radi zajedno sa institucijama Bosne i Hercegovine, pomažući vlastima u domenu krizne komunikacije, COVID-19 vakcinacije, obezbjedjenja zaštitne opreme, uputstava i opreme za škole i zdravstvene ustanove, podrške unapređenju mentalnog zdravlja djece i porodica, kao i nabavku zaštitne opreme za socijalne radnike, te interventne nabavke neophodnih sredstava za zaštitu, vakcine i opreme za hladni lanac. UNICEF je i logistički koordinator za nabavku vakcina, koje u Bosnu i Hercegovinu stižu putem COVAX mehanizma.


Lične zvezdane mape - ELEMENTARIJUM\nAleksandra Jovanić, jedna od dva pobednika lokalnog konkursa u okviru projekta Evropska mreža digitalne umetnosti i nauke, osmislila je zanimljiv rad koji povezuje nauku i umetnost\nUčešće na konkursu Evropska mreža digitalne umetnosti i nauke, jednom od projekata u okrilju programa Kreativna Evropa, uzbudljiva je prilika da se istraže nove umetničke forme uz pomoć nauke.\nOvaj projekat, na globalnom nivou, nudi za najbolji rad u kome se spajaju umetnost i nauka primamljivu nagradu u vidu jednomesečnog boravka u čileanskoj opservatoriji u pustinji Atakama, jednom od najznačajnijih astronomskih centara na svetu. U drugom krugu, na nacionalnom nivou, takođe se biraju najbolji radovi: kod nas, dvoje odabranih za prethodnu godinu su Aleksandra Jovanić i Bogdan Stefanović.\nKako je Aleksandra Jovanić dospela u ove naučno-umetničke vode? Nakon što je diplomirala informatiku na Matematičkom fakultetu, svoje znanje iz oblasti prirodnih nauka oplemenila je umetnošću: doktorirala je digitalnu umetnost na Interdisciplinarnim magistarskim studijama Univerziteta umetnosti u Beogradu.\nStvarajući u oblasti digitalne umetnosti, Aleksandrini poslovni zadaci pokrivaju širok spektar tema – osim što je profesor na Univerzitetu umetnosti, gde predaje Tehnologiju novih medija, veb-dizajn i interaktivnu multimediju, ona, između ostalog, dizajnira i raznovrsne publikacije, radi dizajn filmova (Pored mene reditelja Stefana Filipovića, animirani Rabbitland rediteljke Ane Nedeljković i Nikole Majdaka), bavi se 3D modelingom i animacijom, brendira ustanove, pravi plakate za pozorište i film.\nKako je nastao rad kojim je konkurisala za projekat Evropska mreža digitalne umetnosti i nauke?\nIdeja projekta Imaginarne mape bazira se na potencijalima primetnim u transformisanju prepoznatih pravilnosti i nepravilnosti u prirodi i društvenim naukama u vizualizacije ličnih narativa. Priče koje nas čine, naši mikrosvetovi, mogu se uvećati preko naših dimenzija i biti predstavljene kao lične mape.\nVidevši pre nekog vremena stare zvezdane mape, Aleksandra se zainteresovala za njih, naročito za seriju iz 1850. godine, i počela je da ih rekonstruiše. Ne samo da je iscrtavala sazvežđa, već je proučila priče o njihovim imenima i mitologiji u pozadini, popunjavjući praznine i delove mape koji su vremenom postali nevidljivi. Tako je i došla na ideju da je zvezde moguće grupisati i na neki drugačiji način i kreirati potpuno drugačija sazvežđa i njihove vizualizacije od onih koje poznajemo.\nRad će, inače, uz stručnog mentora i podršku Centra za promociju nauke, biti realizovan pomoću tehnologije proširene realnosti. Učesnici, posetioci izložbe, biće anketirani o svojim izborima, stvarima koje vole ili ne vole, događajima iz života, kroz nekoliko vrlo jednostavnih pitanja. Na osnovu tih podataka, biće kreirana jedinstvena mapa neba i sazvežđa za svakog posetioca, koja je vidljiva kroz mobilni uređaj svuda oko gledaoca, koji konstruisanu mapu doživljava kao svoju ličnu.\nAleksandra Jovanić će svoj rad, zajedno sa drugim dobitnikom Bogdanom Stefanovićem i uz četiri rada internacionalnih umetnika, predstaviti na izložbi u Galeriji Kulturnog centra Beograda, u aprilu 2016.\nIzložba o matičnim ćelijama\nRadio Galaksija: Novogodišnji specijal


Izabran menandžment Komercijalne banke Budva, izvršni direktor Vojka Tripković – Bankar.me\nMarch 9, 2015 BANKE, CRNA GORA, SVE VIJESTI Leave a comment\nVojka Tripković je diplomirani ekonomista,a u svom dugogodišnjem radnom iskustvu obavljala niz odgovornih i rukovodećih poslova.\n“Bila je član upravnog odbora u kompanijama MK Group DOO Beograd, Granexport AD Pančevo i brokerske kuće M&V Investments Beograd, bila je na pozicijama finansijskog direktora i direktora u kompanijama kao što su MK Commerce DOO Novi Sad (današnji MK Group Beograd) i Sunoko DOO Novi Sad“, saopšteno je iz Komercijalne banke.\nBankarsko iskustvo stekla je u Komercijalnoj banci Beograd obavljajući aktivnosti na realizaciji ino-kreditnih linija, ocjene investicionih projekata i kreditne analize u postupku odobravanja investicionih kredita, praćenja kreditnog portfolija i monitoringa klijenata.\n“Vesna Petrović je kao diplomirani ekonomista i ovlašćeni revizor sa dvanaestogodišnjim radnim angažmanom u KPMG DOO Beograd, stekla iskustvo vršeći veliki broj revizija finansijskih izvještaja za banke, osiguravajuća društva i preduzeća, iskustvo u due dilligence aranžmanima, davanju savjetodavnih usluga u vezi sa upravljanjem rizicima i poboljšanjem poslovnih performansi. Član je Komore ovlašćenih revizora Srbije i Udruženja ovlašćenih računovođa Velike Britanije ACCA“, navodi se u saopštenju.\nZvonko Peković je takođe diplomirani ekonomista, sa višegodišnjim bogatim iskustvom u sferi bankarstva. Osim radnog angažmana u Komercijalnoj banci AD Budva kao direktor Sektora za poslovanje sa stanovništvom, obavljao je niz rukovodećih i odgovornih poslova u privrednim subjektima čija je osnovna djelatnost bankarsko poslovanje kao što su Erste bank AD Podgorica, Societe Generale Group AD Podgorica i ostvarivao zapažene rezultate rada.\nNovi menadžment stupio je na dužnost 22. februara sa četvorogodišnjim mandatom.\nKomercijalna banka ad Budva je na tržištu Crne Gore više od dvije decenije.\nPOJMOVI20 godina Komercijalne banke AD Budva goran knezevic komercijalna banka budva hakovane banke Komercijalna Banka Protesti u Brazilu Tekući računi u bankama UPS UPS ulaže u Evropu Vesna Petrović Vojka Tripković Zvonko Peković\nPrevious Vlada uplatila Kinezima 81 miliona eura, do kraja marta uplaćuje još toliko\nSljedeći Sud potvrdio blokadu stvaranja najveće berze na svijetu


Pokrenuto najmanje 107 slučajeva povodom nestalih beba iz porodilišta u Srbiji - Izazov\nNovi magazin 16. septembra 2020. 09:35\n„Večernje novosti“ u današnjem broju navode da je tom listu potvrđeno u višim sudovima u Beogradu i Nišu, da je „prvobitni rok do 11. septembra je produžen u skladu sa uredbom o rokovima u sudskim postupcima za vreme vanrednog stanja“.\nPrethodno je 11. septembra, kada je isticao rok za podnošenje sudskih predloga po zakonu o „nestalim bebama“, koji je stupio na snagu 11. marta i predviđao je šest meseci za podnošenje predloga, Zaštitnik građana zatražio da se roditeljima da još mesec i po dana da se obrate pravosuđu, jer to nisu mogli tokom vanrednog stanja uvedenog zbog epidemije koronavirusa.\nU međuvremenu, kako je za „Novosti“ potvrđeno u Vrhovnom kasacionom sudu, postupak po Zakonu o utvrđivanju činjenica o statusu beba za koje se sumnja da su nestale iz porodilišta, do 1. juna je pokrenulo 37 roditelja.\nČlan beogradske grupe roditelja nestalih beba Goran Filipović je za „Novosti“ izjavio da je to udruženje 11. septembra Višem sudu u Beogradu dostavilo dodatnih 70 predmeta, što znači da ih je do sada podneto najmanje 107.\n„U petak smo predali 70 obrađenih predmeta Višem sudu u Beogradu a spremamo još njih tridesetak koje su nam u međuvremenu roditelji dostavili. Nadamo se da će ih sudovi prihvatiti“, kazao je Filipović.\n„Novosti“ navode da je u Nišu za 18. septembar zakazana obuka sudija kako da postupaju po novom zakonu.\nVakcina protiv gripa stigla u Srbiju, počinje distribucija


Savčić je ocenio da je to i svojevrstan poziv i apel i mlađima, koji tek stasavaju da, u slučaju da se nađu u takvoj situaciji, mogu to slobodno i bez kazne činiti, prenosi Srpskainfo.\nPrema njegovim rečima, ne mogu biti prihvaćene ni sve presude sudova, dodajući da se oko toga moraju izjasniti institucije.\n– Nisu presude sudova sveto pismo, to bi bila svojevrsna dogma da se na nešto stavi potpuna zabrana i ima samo jednu istinu i to je ono što je veoma opasno – rekao je Savčić Srni.\nOn je naglasio da nema nikakve sumnje da je to prst u oko i vređanje žrtava.\n– Neverovatno je kako svetski moćnici ostaju nemi, gluvi i slepi i takvo ponašanje i postupci sigurno neće doprineti ni miru, ni stabilnosti, ni pomirenju i utvrđivanju istine na ovim prostorima – smatra Savčić.\nSavčić je naglasio da bi se pitanje odbrane istine o odbrambeno-otadžbinskom ratu moralo tretirati kao prvorazredno nacionalno i državno pitanje, a u okviru toga sva problematika koja proizilazi iz poslednjeg oružanog sukoba na ovim prostorima, ali svakako i starije istorije.\n– Mi smo zatrpani istorijskim falsifikatima kojima se prosto moramo suprotstaviti i argumentima i dokumentima to osporiti i da se jasno zna – šta je šta i ko je ko – naglasio je Savčić.\nBrojne ulice, trgovi, objekti i manifestacije u FBiH nose naziv po Aliji Izetbegoviću, “Patriotskoj ligi”, “Zelenim beretkama” ili pripadnicima ustaškog pokreta i zloglasne “Handžar divizije”.


Počelo rešavanje problema neuslovne vodovodne mreže na Čukarici | GO Čukarica\nPočelo rešavanje problema neuslovne vodovodne mreže na Čukarici\nU sali Gradske opštine Čukarica održan je sastanak sa prvom grupom potrošača koji se vodom snabdevaju iz gradskog vodovoda preko priključka sa blok vodomera.\nPotrošači su pozvani radi potpisivanja ugovora kojim se precizno definiše i uređuje način i postupak izmirenja duga po osnovu potrošnje vode, odnosno uslovi i način otplate po osnovu individualne potrošnje.\nUgovorom se regulišu uslovi i način otpisa duga po osnovu potrošnje vode u vidu rastura u okviru neuslovnih mreža, obim otpisa obračunate kamate i drugih troškova, uslovi i način regulisanja prava korisnika koji su redovno izmirivali dospele obaveze, pitanja tehničkog prilagođavanja neuslovnih mreža, kao i način finansiranja radova na tehničkom prilagođavanju istih itd.\nObrazloženje i tumačenja pojedinih stavki iz ugovora, kao i sva druga pitanja vezana za neuslovne mreže potrošačima su tumačili član veća Gradske opštine Čukarica Željko Rabljenović i koordinatori za ova pitanja Aleksandar Ristić i Metija Kadrijević kao i stručne službe JKP „Infostan tehnologije“.\nU narednim danima nastaviće se rad po grupama na potpisivanju ugovora između potrošača i JKP „Infostan tehnologije“.


Beta 11. aprila 2017. 12:00\nIdeja Berlinskog procesa je zajednički pokušaj da se pruži podrška i insistira na obavezama koje je Evropska unija preuzela prema Zapadnom Balkanu, izjavio je danas ambasador Italije u Beogradu Djuzepe Manco.\nNa konferenciji o Berlinskom procesu u Beogradu, Manco je rekao da će Italija, kao predsedavajuća samitu zapadnobalkanske šestorke 12. jula u Trstu, zapravo da doprinese integrisanju regiona Zapadnog Balkana bilo u formi pristupanja ili nekom drugom obliku.\n„Dokle god sadrži koncept integracije, to je dobro. Moramo da radimo na tome da EU postane bliska i pokaže svoje liderstvo u ovom procesu“, rekao je italijanski ambasador.\nOn je rekao i da se ne zna kako će Evropska unija izgledati u narednim godinama.\nPredsednik Evropskog pokreta u Srbiji Mihajlo Crnobrnja je izjavio da ne veruje da je moguće napraviti carinsku uniju na Balkanu, dodajući da je to „preveliki zalogaj“.\n„Lično ne smatram da ćemo biti u stanju da napravimo carinsku uniju na Balkanu, već je moguće poboljšanje u okviru postojećeg sporazuma“, kazao je on.\nCrnobrnja je rekao da je EU od kada je osnovana 1957. godine postavila kao prvi cilj stvaranje carinske unije i da „čisto sumnja da mi to možemo da uradimo brže od EU“.\nDirektorka regionalne kancelarije Fondacije „Fridrih Ebert“ Ursula Koh-Laugvic navela je da je EU nedavno obeležila 60. rodjendan i da dalje veruje u tu organizaciju.\n„Utisak je da se nalazimo u večitoj krizi, ali to posmatram kao najbolji način da se posvetimo svom cilju“, rekla je ona, citirajući jednog od osnivača Unije, Žan Monea.\nKako je navela, bez obzira na probleme, „ne treba zaboraviti da smo na dobrom putu“.\nPredsednica Foruma za medjunarodne odnose Evropskog pokreta u Srbiji Jelica Minić ukazala je na potrebu da Berlinski proces, evrointegracije i regionalna saradnja „mnogo bolje komuniciraju“.\n„Problem komunikacije je ozbiljno pitanje kojim ćemo morati da se bavimo mnogo više. Ova inicijativa je pogled civilnog društva, a ne administracije. Mi smo želeli da posle tri godine napravimo procenu zašto je nastao Berlinski proces i analizirali smo kontekst u kojem je nastao, i neke od najjačih, ali i neke od najslabijih strana“, rekla je Minić.\nKako je navela, posebnu pažnu su fokusirali na agendu povezivanja i apelovali da se evropska budućnost regiona mnogo intenzivnije predstavi javnosti i promoviše, jer je to „prostor u kojem se krećemo i bitan je za našu budućnost“.\nOna je dodala da se političari u regionu „okreću sukobima“ i usmeravaju pažnju ka fiktivnom neprijatelju kada ne mogu da reše probleme u svojoj zemlji.\nKonferencija o dosadašnjim rezultatima Berlinskog procesa održava se u Beogradu u organizaciji Foruma za medjunarodne odnose Evropskog pokreta u Srbiji i Fondacije „Fridrih Ebert“, uoči samita ZB6 u Trstu.


Kvalitetan prevodilac mora da poseduje dobre jezičke veštine i da ima odlično znanje stranih jezika. Ipak, u savremenom dobe za uspešno poslovanje to više nije dovoljno.\nPoslednjih nkoliko godina u oblasti prevođenja došlo je do promena, a pred prevodiocima je veliki izazob. Način rada se menja, a da bi se dobro poslovalo važno je efikasno, brzo i kvalitetno obavljanje posla.\nPromene koje je donela 2019. godina\nPrtehodnih nekolik godina doprinelo je da se način prevođenja promeni. Sve više se traži sudski tumač. Beograd prednjači po tražnji, ali i u manjim gradovima se traže usluge profesionalnih prevodilaca.\nViše nije dovoljna jezička ekpertiza kako bi se neki dokument ili tekst preveo. Najvažnije jeste odlično znanje stranog jezika, ali danas je proširen opseg tema koje treba prevoditi. Potrebe preduzeća su se u poslednje vreme znatno promenile, poslovanje se širi mimo granica naše zemlje, a sve to dovodi do veće tražnje prevodilačkih usluga.\nTeme su raznovrsnije, svaki brend zahteva poseban sadržaj, a upravo je taj sadržaj ključan za efikasno poslovanje i sve se oko njega vrti. U tom slučaju i prevodioci i sudski tumači moraju da proširuju znanja, konstantno da se usavršavaju, a uz to i da napreduju.\nAko je reč o nekoj tehnološkoj kompaniji, onda sudski tumač ili provodilac koji je angažovan mora da barata terminima koji su navedeni, mora da se razume u oblast koji prevodi kako bi prevod bio autentičan i originalan.\nZnanje i stručnost na prvom mestu!\nDa, da, na prrvom mestu je znanje. A zatim sledi stručnost. Profesionani prevodioci i sudski tumači moraju svakodnevno da prate ttrenove i da se upoznaju sa sadržajem i predmetom.\nNije isto kada se prevodi finansijski i marketinški tekst, a nekadašnji prevodioci sveznalice sada moraju da budu prevodioci specijaisti koji odlično poznaju određenu oblast.\nSavremeno poslovanje ne može da se zamisli bez novih tehnologija, a ni bez ljudi koji su informatički pismeni. U tom smislu i prevodioci moraju da prate tehnološke trendove i da obrate pažnju na izazove koje tehnologija pred njih stavlja.\nNaime, promenjen je način pomoću kojeg poslovne kompanije komuniciraju. Priroda posla je drugačija, ali tehnologija je doprinela da se prevođenje obavlja brzo i produktivno.\nNa taj način se poboljšavaju krajnji rezultati, a kompanija može brže da napreduje.\nKako izabrati dobrog sudskog tumača?\nNajčešće se biraju prevodioci o sudski tumači bez mnogo procene, jer posao ne sme da čeka. Ipak, ne zanemarujte značaj koji može da ima određeni prevod, jer on može posebno da utiče na dalje poslovanje jedne kompanije ili preduzeća.\nAko želite dobar i kvalitetan prevod onda se pridržavajte sledećih saveta.\nRaspitajte se o specijalizaciji prevodioca i znanju sudskog tumača. Najbolje bi bilo da izabrani prevodilac već ima iskustva sa materijom koju nosite na prevod, jer nisu svi prevodi istog kvaliteta. Ako su tekstovi medicinske prirode, možda vašem tumaču neće termini ići od ruke, kao što bi recimo to bio slučaj sa građevinskim tekstovima i sl.\nPosebno obratite pažnju na komentare prethodnika, preporuke i recenzije, jer dobra preporuka je neprocenjiva. Imajte to uvek na umu!


"Orlice" bolje od Slobode - SportSport.ba\nKošarkašice Orlova potvrdile su odličnu formu savladavši u Novom Gradu ekipu Slobode sa 77:64 (17:12, 23:18, 15:15, 22:19), u utakmici 11. kola bh. šampionata.\nIzabranice Slaviše Ožegovića upisale su treću vezanu, a ukupno sedmu pobjedu u sezoni (7-3) i prvi dio takmičenja završile na trećoj poziciji.\nDo gostujućeg trijumfa Banjalučanke je predvodila Rađenović sa 25 koševa i sedam skokova, a sjajna je bila i Šobot sa 21 poenom i devet uhvaćenih lopti.\nKod domaćina se istakla Goronja sa 21 postignutim poenom.\nU narednom kolu ekipa Orlova gostovaće Impulsu, dok će Sloboda na noge ekipi Play Offa.


TV Banat / PROLEĆNI SAJAM CVEĆA I SAJAM MEDA OD 12. DO 14. APRILA\n13:18 SREDA, 10. 04. 2019. - 13:18 Autor: Marija Trišić\nPROLEĆNI SAJAM CVEĆA I SAJAM MEDA OD 12. DO 14. APRILA\nPočetak proleća idealno je vreme za osvežavanje ili nabavku novih vrsta cveća i sadnica, a sve što vam je potrebno za uređenje dvorišta, terasa ili bašti, možete pronaći ovog vikenda na sajmu cveća koji će se održati u Vršcu. Svoju ponudu predstaviće veliki broj proizvođača iz čitave zemlje.\nOd 12. do 14. aprila, Turistička organizacija Vršac, pod pokroviteljstvom grada Vršca organizuje 9. tradicionalni " Prolećni sajam cveća". Po prvi put, u isto vreme, održaće se i Sajam meda i pčelarske opreme.\nOsim cvećara, rasadnika i proizvođača dekorativnog sadnog materijala, svoje proizvode će predstaviti i proizvođači baštenske opreme, nameštaja, i drugih dekorativnih predmeta iz domaće radinosti.\nPosetioce očekuju i novine u ponudi: svoj asortiman predtaviće po prvi put i kompanija Vilidžer, a Vrščani će moći da probaju i kafu od cvekle!\nUčešće je najavio i veliki broj proizvođača meda i pčelarske opreme, a u subotu 13. aprila od 11 časova, u velikoj sali Gradske kuće biće organizovano i edukativno predavanje na temu: Prolećni razvoj i priprema za bagremovu pašu, koje će održati pčelar Janoš Balint.


Minin pakao na porođaju ne sme da se dogodi ni jednoj ženi, nikada i nigde | Luftika\nSrpska novinarka i blogerka Mina Smiljanić porodila se pre tri meseca i na svet donela devojčicu. Ipak, ono što bi trebalo da se pamti kao najsrećniji događaj života, za Minu će ostati izuzetno ružno iskustvo.\nMina je na Instagramu podelila priču o tretmanu kakav je imala od anesteziologa i zbog čijih je udaraca i uvreda, kako sama kaže, postala žrtva akušerskog nasilja.\nSvoje bolno iskustvo iskoristila je da apeluje na sve žene koje su imale takva i slična iskustva da progovore o tome kada budu bile spremne jer takve stvari ne smeju da se dešavaju.\nOvo je njena priča i prenosimo je u celosti:\noznakeakušersko nasilje iskustva iz porodilišta nasilje nad zenama porođaj


Vučić na konvenciji u Kruševcu – Srbija na današnji dan nema deficit - KruševacGrad\nSrbija na današnji dan, posle mnogo godina, a da nije bilo velikih privatizacija, nema deficit, kazao je predsednik Srpske napredne stranke, Aleksandar Vučić, na mitingu koalicije okupljene oko te stranke, poručivši da je to preduslov za povećavanje plata i penzija, ali i da to ne radi pred izbore jer ne želi da kupuje ničiji glas\n–Najnovije vesti su da, pošto smo juče smo skupljali PDV i akcizu, na današnji dan, posle mnogo, mnogo godina, a da nismo imali nikakve velike privatizacije, Srbija nema deficit, Srbija je isplatila je 60 milijardi dinara kamata, to je ono što nam garantuje da možemo da obezbedjujemo veće plate, penzije, to ne radimo pored izbore ne želim da kupujem bilo čiji glas, hoću da najčistije do sada pobedimo – kazao je Vučić pred pristalicama u Kruševcu.\nProkomentarisao je jučerašnje zajedničko obraćanje medijima predstavnike šest kruševačkih opozicionih stranaka kazavši da su izbori neizvesni jer „je njima potrebno pet minuta da se ujedine, nemaju programe već samo želju da se dočepaju vlasti zato je važno da se da se mi borimo da poslednjeg trenutka, ako budete svoje familije izveli da glasaju za nas, za budućnost, siguran sam da pobedjujemo“.\nRadnicima “Trajal korporacije” je obećao da fabrika neće otići u stečaj, jer ima posao sa Vojskom, konstatujći da je ovoj vlasti ostavljeno da rešava probleme IMK 14.oktobra i mnogih drugih fabrika u kojima je „sve bilo pokradeno“ te da će se boriti za svakog čoveka u Kruševcu i danonoćno raditi kako bi u taj grad došlo što više investitora.\nKazao je i da je ponosan na izveštaje MMF-a, koji saopštava da oporavak Srbije brži, da je odličan, a da je reč o instituciji koja gotovo nikada ne hvali.\nJaka Vlada je, kako je rekao, potrebna jer jedino jaka Vlada moze da zaštiti državne interese i da dovodi jake investitore, dok bi slaba slaba bila pod uticajem svih drugih, dodavši da „ako dobijem vaše poverenje ni strane ambasade ni bilo kavi drugi centri moći neće vladati već, vi, narod.“\nProtv jake srpske Vlade su, kazao je Vučić, razni tajkuni i političari u Srbiji.\nPotpredsednik Srpske napredne stranke, Bratislav Gašić, rekao je da je SNS 2012. godine pokrenula promene koje su priznate u svetu, te da je reč o ljudima koji su imaju rezultate, koji su bili spremni da menjaju sebe i druge.\n–Nećemo stati dok Srbiju ne dovedemo u red najsavremenijih i najrazvijenijih zemalja, nismo odustali od Železare Smederevo, ako 22. aprila budemo imali loše vesti iz IMK „14. oktobra“ nećemo odustati, pokusaćemo ponovo i ponovo – kazao je Gašić.\nPoručio je da SNS nema alternativu ni na republičkom ni na lokalnom nivou, da je reč o stranci koja brine o penzionerima, osobama sa invaliditetom, svim nacionalnim manjinama.\nLider koalicionog partnera SNS-a, Pokreta socijalista, Aleksandar Vulin, kazao je da se Srbija neće vraćati u tajkunsku vlast, da je Srbija na dobrom putu, „da zna kuda ide, uspravna i ponosna“ te da je „odbila je da pojede budućnost svoje dece i preuzela budućnost u svoje ruke“.\nDa Rusija podržava koaliciju okupljenu oko SNS kazao je predsednik Srpske narodne partije, Nenad Popović, ocenivši da se ni jedna druga Vlada ne bi oduprla pritiscima da uvede sankcije Rusiji.\nPoslanica Marija Obradović poručila je da koalicija okupljena oko SNS želi da podstiče žensko preduzetništvo, da se zalaže za to da se najstrožije kazne nasilnici i da se popravi zdravlje i obrazovanje zena.\n– SNS je dala najodgovornije funkcije ženama, SNS je prva napravila korak na tu temu, za žene će u SNS uvek biti mesta – kazala je ona.\nNa predizbornoj konvenciji koalicije okupljene oko SNS okupljenima su se obratili i Kruševljanin Zoran Gašić i preduzetnica Aida Maslan.\nU Kruševac su jutros stigli brojni autobusi iz mnogih gradova Srbije, saobraćaj u centru grada bio je zatvoren, duž glavne ulice na više mesta su bili postavljni štandovi SNS-a sa propagandnim materijalom.\nNapredak – Inđija 1:1\n19.08.2021 0 274\n02.07.2021 0 667\n28.06.2021 0 319\n28.06.2021 0 345\n01.06.2021 0 337\n16. oktobra 2021., 10:58


Radionica: Kako da dete zavoli učenje u vreme kovida – Lepe Vesti\nRadionica će se održati u subotu i nedelju, 22. i 23. avgusta, u zadnjem delu restorana IKEA robne kuće, u dva termina — od 12 do 13.30 časova i od 14 do 15.30 časova, oba dana.\nObjavio urednik Dana Aug 20, 2020\nPred nama je nova školska godina, puna novih izazova, a jedan od najvećih za roditelje je kako podržati dete u učenju u vreme kovida, kako ga ohrabriti da uči samostalno, kako mu pomoći da uči kroz igru…\nU saradnji sa kompanijom IKEA, Centar za mame je pripremio radionicu na kojoj će mame učiti upravo o tome – kako da decu podržimo da zavole učenje.\nPored razgovora o tome kako prevazići sve izazove koje nam donosi sledeća školska godina, pogotovo kada je cela porodica u domu, IKEA zaposleni će sa vama podeliti savete kako da napravite prijatan i efektivan radni ambijent za dete, kako da organizujete radni prostor, koja su moguća rešenja za odlaganje, kao i kako pametno iskorisiti prostor za više od jednog deteta ili prostor neophodan za rad i učenje u društvu roditelja.\nRadionicu Kako da dete zavoli učenje drži pedagoškinja Marina Ostojić, stručna saradnica u oblasti obrazovanja i vaspitanja. Kroz neformalno obrazovanje razvijala je kompetencije u oblastima i projektima: nenasilna komunikacija, uzajamno vaspitanje, jezik žirafa u vrtiću i školi, veština komuniciranja, umeće roditeljstva i rad sa roditeljima, medijacija, projektna nastava, preduzetničko obrazovanje, razvoj kompetencija učenika, škole razvionice, ocenjivanje, bihejvioralna psihoterapija. Ekspertkinja je i konsultantkinja za razvoj programa profesionalne orijentacije, karijernog vođenja i savetovanja, kao i u radu sa osetljivim grupama.\nPrijavite se na radionicu https://events.ikea.com/rs/sr/events/#/book/13574\nBroj mesta je vrlo ograničen.\nbeogradCentar za mamedecaDesavanjaIkeaIkea robna kucaOmladinaradionica


ATV spriječila povećanje plata u Željeznicama\nATV je spriječila namjeru direktora Željeznica da povećaju sebi plate. Da imaju namjeru da povećaju mjesečna primanja, Uprava je jutros potvrdila, a nešto kasnije premijerka je poručila da je takva odluka neprihvatljiva.\n"Nema povećanja plata u Željeznicama Srpske", jasno je poručila upravi javnog preduzeća predsjednica Vlade. Reagujući na informaciju koju je prvi objavio ATV, Željka Cvijanović je poručila da je odluka Željeznica neprihvatljiva zbog brojnih izazova i najavljenog restrukturisanja preduzeća – ali i zbog odluke Vlade da se ne može povećati fond plata u okviru javnog sektora.\n"Što se tiče konkretnog povećanja plata za pojedina rukovodeća mjesta u Željeznicama, ne ulazeći u razloge kojim su se u Upravi tog preduzeća rukovodili, a vjerujem da razlozi postoje, ipak moram reći da je to za Vladu neprihvatljivo, s obzirom na brojne izazove s kojim se susreće ovo preduzeće", poručila je Željka Cvijanović, predsjednica Vlade RS.\nIstog stava su i u Ministarstvu saobraćaja. Nakon jučerašnjeg ćutanja, u javnom preduzeću su potvrdili za ATV da uveliko planiraju povećanje plata. Tvrde da veće plate neće imati uprava. Ne radi se, kažu, o nikakvom abnormalnom povećanju, već su u Željeznicama htjeli da, kako tvrde, isprave dosadašnji status i potcijenjenost srednjeg nivoa rukovodilaca. A plate povećavaju da zadrže obrazovani kadar.\n"Osnovna plata radnika sa fakultetskom diplomom iz oblasti društvenih nauka kreće se oko 750 KM, a diplomiranih inženjera ispod 850 KM, što nije dovoljno da se stručni radnici zadrže u okviru Željeznica RS. Posebno je potrebno naglasiti da se Željeznice RS posljednjih godina suočavaju sa značajnim odlivom najkvalitetnijeg visokoobrazovanog kadra, upravo zbog malih plata za taj nivo obrazovanja, te je ovo pokušaj Uprave da se takav trend zaustavi ili bar uspori", saopštili su iz ŽRS.\n"To je apsurd i netačna informacija", tvrde sindikalci.\n"Drago nam je što se ispostavilo da smo u pravu i što je Vlada stopirala nerazumnu odluku uprave javnog preduzeća", tvrdi Boris Šukalo iz Sindikata saobraćaja i transportne djelatnosti.\n"Za ovo vrijeme, za ovu situaciju, za našu firmu to je bilo nedopustivo. Evo, prepoznali su to i u Ministarstvu saobraćaja i, evo, premijerka je svojim autoritetom i jednim razumnim odgovorom donijela takvu odluku", kaže Boris Šukalo.\nU Željeznicama se pravdaju da na ovaj način pokušavaju da animiraju stručne saradnike da se prihvate odgovornosti i obaveza koje sa sobom nosi rukovođenje određenim segmentima u javnom preduzeću.\nTo je nedopustivo – uzvraća sindikat, jer novim pravilnikom njima ostaju iste plate. Izračunali su da će, najavljenim povećanjem, ruke trljati svaki sedmi radnik na Željeznici, ali samo oni koji su po najnovijoj sistematizaciji visokoobrazovani.


– Kao i svake godine, potrudili smo se da tokom nekoliko dana ponudimo raznovrstan program koji će Subotičanima i svim gostima pružiti priliku da uživaju u obeležavanju Dana grada Subotice, 1. septembra. Događaji se mogu svrstati u nekoliko celina: tradicionalno, kao i svake godine, ono što prethodi Svečanoj sednici Skupštine grada koja će se održati 31. avgusta od 12 časova je nastup duvačkog orkestra i podizanje zastave grada; trodnevni muzičko zabavni program na velikoj bini – kao centralni događaj; program na maloj bini planiran za 31. avgust u kome je predviđeno da učestvuje veliki broj udruženja i obrazovne ustanove, odnosno učenici osnovnih i srednjih škola i bogat program kulturnih dešavanja koja organizuju ustanove kulture u okviru svojih institucija – najavila je, na današnjoj pres-konferenciji u Medija-centru Gradske kuće, Jasmina Stevanović, član Radne grupe za organizovanje proslave Dana grada.\nOvogodišnji program počinje zvanično u četvrtak, 29. avgusta, otvaranjem izložbe u vestibilu Gradske kuće, a reč je o izložbi slika sa likovne kolonije „Vidovdan 2019.” koju su u čast Dana grada doneli naši prijatelji iz Doma kulture Gračanica, rekla je Jasmina Stevanović.\n- Otvaranje je predviđeno u 19 časova, a u 21 čas u parku Rajhl Refenca Fondacija Danilo Kiš organizuje koncert vokalnog kvarteta MING. Kulturno-zabavni program na velikoj bini osmišljen je da zadovolji različite muzičke ukuse, i različitu starosnu strukturu. U petak, 30. avgusta, na velikoj bini postavljenoj na Trgu slobode, održaće se dva koncerta. Od 19 do 20 časova, uživaćemo u zvucima tamburice, jer nas očekuje nastup Subotičkog tamburaškog orkestra, a od 21 čas subotičku publiku zabavljaće Nataša Bekvalac, čiji nastupi uvek garantuju dobru atmosferu i brojnu publiku, s obzirom na to da ona uživa veliku popularnost kod svih generacija – rekla je Jasmina Stevanović.\nUz izražavanje zahvalnosti što je deo programa organizovanog u okviru proslave Dana grada Subotice, Nataša Bekvalac je izjavila da je za nju velika čast što je baš ona odabrana da bude deo ovog spektakla.\n– Potrudićemo se da Subotičane dobro zabavimo i da donesemo prelepu atmosferu u vaš grad – istakla je Nataša Bekvalac.\nNajavljujući program na maloj bini, postavljenoj u centru grada, Jasmina Stevanović je kazala da je u subotu, 31. avgusta, odmah po završetku svečane sednice, od 13 do 19 časova predviđen interesantan kulturni program sa mnogo učesnika, uglavnom mladih.\n– Naime, već tradicionalno, udruženja i škole učestvuju u programu i gradu na taj dan poklanjaju i promovišu sve ono što tokom godine stvaraju. Pozivamo zato sve sugrađane da dođu i podrže sve ove mlade ljude, učesnike programa na maloj bini, jer on iz godine u godinu ima sve brojniju publiku i neće biti ništa manje interesantan od programa na velikoj bini – podvukla je Jasmina Stevanović.\nU subotu, 31. avgusta, dodala je, takođe na centralnom gradskom trgu, atraktivnim programom, kao i svake godine, predstaviće se Subotički simfonijski orkestar i operska diva Jadranka Jovanović, tako da pozivamo sve ljubitelje klasične muzike da dođu i uživaju u nastupu ovako eminentnih izvođača.\nU ime Subotičkog simfonijskog orkestra Kristina Mate je izjavila da Subotički simfonijski orkestar nastupa po drugi put u ovoj koncertnoj sezoni i da orkestru predstoje još dva nastupa do kraja godine koja će pokloniti svim građanima i ljubiteljima klasične muzike.\n- Zahvaljujemo se lokalnoj samoupravi, posebno gradonačelniku Bogdanu Labanu, na podršci koja je potrebna da bi se održao visok nivo kulture u gradu. Na programu će ove godine biti popularna klasika, poznati orkestarski delovi i arije, opere i operete, Lehar, Štraus, Pučini, Ofenbah, Čajkovski...Program je i ovog puta odabrao koncertmajstor i direktor Subotičkog simfonijskog orkestra Miloš Nikolić. Dirigent je Mikica Jevtić, a solisti eminentna operska diva Jadranka Jovanović i mladi solisti: Pamela Kiš Ignjatov, sopran, Višnja Popov, mecosopran i Vasa Stajkić, bariton – najavila je Kristina Mate.\nO programu upriličenom za Dan grada na mađarskom jeziku je govorila zamenik gradonačelnika, Timea Horvat.\nDirektor Turističke organizacije grada Subotice, organizatora Manifestacije, Aleksandar Medaković, rekao je da Turistička organizacija grada Subotice kao i prethodnih godina učestvuje aktivno u organizaciji proslave Dana grada.\n– Očekuje nas bogat program, kako za naše sugrađane tako i za turiste koji će boraviti u Subotici. Predviđena sredstva za organizaciju proslave ovogodišnje manifestacije Dana grada iznose 3.461.000 dinara. Turistički informativni centar radiće produženo za vreme trajanja manifestacije. U petak, 30. avgusta, od 8 do 20 časova, u subotu, 31. avgusta od 9. do 19 časova i u nedelju, 1. septembra, od 14 do 20 časova – naveo je Medaković.\nNa konferenciji za medije najavljeno je i da su tokom manifestacije, u Art bioskopu Lifka i bioskopu Abazija na Paliću predviđene filmske projekcije, a za ljubitelje likovne umetnosti, izložbe su planirane kao i uvek u Savremenoj galeriji, Muzeju, Gradskoj biblioteci, u ZOO vrtu, na Otvorenom univerzitetu i u Galeriji Vinko Perčić. Dečje pozorište tradicionalno će zabavljati najmlađe u parku na Prozivci.\nU vestibilu Gradske kuće predviđena je još jedna izložba, reč je o izložbi Gradskog muzeja pod nazivom „Subotička kraljica sportova 1878-1941” koja će biti otvorena u nedelju, 1. septembra, u 9 časova.\nU nedelju, 1. septembra, organizuje se Treći subotički polumaraton. Centar grada, Prozivka i Radijalac će biti zatvoreni za saobraćaj toga dana od 9 do 13:30 časova. Sugrađani koji budu u prilici da izađu i da podrže učesnike zamoljeni su da dođu u centar grada, izađu na spomenik Prozivku, Radijalac ili bilo gde duž trase i podrže učesnike trke koja je ove godine najmasovnija po broju učesnika.\nZa ponedeljak 2. septembar u 11 časova planiran je sada već tradicionalni događaj u okviru proslave Dana grada, a to je poseta gradonačelnika i predsednika Skupštine subotičkom porodilištu, kada daruju sve bebe rođene na Dan grada i njihove majke.\nKompletan materijal vezan za program proslave Dana grada može se preuzeti sa zvaničnog internet portala grada www.subotica.rs.


Eko-anksioznost dece - JUGPRESS\nSve više dece i mladih širom sveta oboleva od “eko-anksioznosti”, odnosno hroničnog straha od propasti životne sredine, zbog čega budućnost vide kao “zastrašujuću”, misle da je čovečanstvo “osuđeno na propast” ili oklevaju da imaju potomstvo.\nOvo udruženje je, zajedno sa organizacijama Klima za zdravlje i Eko-Amerika, objavilo izveštaj u kome je navedeno da ekološka anksioznost može biti uzrokovana stresnim i zastrašujućim iskustvom “gledanja kako se odvijaju spori i naizgled neopozivi uticaji klimatskih promena”, uz brigu za sopstvenu budućnost, kao i budućnost svoje dece i budućih generacija.\nEko-anksioznost može doći sa “osećajem gubitka, bespomoćnosti i frustracije”, ali i krivicom, jer oboleli osećaju da nisu u stanju da zaustave klimatske promene.\nDok aktivnost čoveka povećava rizik od ekstremnih vremenskih prilika, uključujući vrućine, suše i poplave, a Ujedinjene nacije upozoravaju na “crveno svetlo” za čovečanstvo, istraživanja pokazuju da deca i mladi pate od klimatske anksioznosti češće nego odrasli.\nPsihoterapeut sa Univerziteta Bet u Velikoj Britaniji Kerolajn Hikman, koja je2021. godine vodila globalno onlajn istraživanje o klimatskoj anksioznosti, kaže da su deca mnogo više informisana nego što njihovi roditelji misle.\nIstraživanjem je obuhvaćeno 10.000 tinejdžera i mladih između 16 i 25 godina u 10 zemalja, uključujući Veliku Britaniju, Sjedinjene Države, Brazil, Indiju i Filipine.\nBlizu 60 odsto ispitanika reklo je da zabrinutost zbog klimatskih promena oseća “veoma” ili “izuzetno”, a za čak 75 procenata “budućnost je zastrašujuća”. Da je “čovečanstvo osuđeno na propast” veruje 56 odsto ispitanih, dok 39 procenata okleva da ima decu. Više od polovine, 58 osdsto, izjavilo je da vlasti izdaju njih ili buduće generacije.\nNajpre saznajte, kaže, šta je naučilo o toj temi i da li na internetu čita zastrašujuće priče, a potom pohvalite dete za postavljeno “briljantno pitanje” i recite mu: “Želim da se osećaš ponosno na ta osećanja, jer anksioznost ili brigu osećaš samo zato što ti je stalo do planete”.


Mugoša: Spreman Nacrt novog zakona, profesionalizacija DIK-a i individualno kandidovanje\n"DOBRA PLATFORMA ZA NASTAVAK DIJALOGA"\nPoslanik SD-a je rekao da, nakon pola godine odgovornog i veoma intezivnog rada u Radnoj grupi, u kojoj su pored predstavnika vladajuće koalicije učestvovali i predstavnici nevladine organizacije CDT i Đorđije Blažić i Boris Bastijančić u ime akademske zajednice, vjeruju da su pripremili kvalitetna rješenja u Nacrtu zakona o izboru poslanika i odbornika\nMugoša, Foto: Savo Prelević, Savo Prelević\n„Dogovorili smo se i da nije cjelishodno u ovoj fazi, odnosno u postojećem izbornom ciklusu koji se završava sa održavanjem sljedećih parlamentarnih izbora krajem naredne godine, mijenjati važeća rješenja kada je u pitanju tip izbornog sistema i liste za izbor, a da se u narednom periodu radi na kreiranju zakonskih rješenja u pravcu uvođenja otvorenih lista za izbor sa preferencijalnim glasanjem“, rekao je Mugoša u intervjuu agenciji MINA.\nOn je rekao da, nakon pola godine odgovornog i veoma intezivnog rada u Radnoj grupi, u kojoj su pored predstavnika vladajuće koalicije učestvovali i predstavnici nevladine organizacije CDT i Đorđije Blažić i Boris Bastijančić u ime akademske zajednice, vjeruju da su pripremili kvalitetna rješenja u Nacrtu zakona o izboru poslanika i odbornika.\n„Omogućeno je individualno kandidovanje kroz ukidanje ograničenja minimalnog broja kandidata potrebnih na listama za izbor“, saopštio je Mugoša.\n„U cilju ostvarivanja principa rodne ravnopravnosti, na listi za izbor treba da bude najmanje 40 odsto kandidata manje zastupljenog pola, kao i da na listi za izbor među svaka tri kandidata prema redosljedu na listi mora biti najmanje po jedan kandidat pripadnik manje zastupljenog pola“, precizirao je Mugoša.\n„U našem predlogu, definisano je da Centralna (nekadašnja Državna) izborna komisija ima pet članova koji se biraju nakon sprovedenog javnog konkursa“, rekao je Mugoša.\n„Za člana Centralne izborne komisije ne može biti izabrana osoba koja je u posljednjih deset godina obavljala ili obavlja funkciju poslanika ili odbornika, u Vladi Crne Gore, predsjednika i potpredsjednika opštine, Prijestonice ili gradonačelnika Glavnog grada” naveo je Mugoša. On je dodao da za člana ne može biti izabrana osoba koja je u posljednjih pet godina obavljala ili obavlja funkciju u političkoj partiji i bila kandidat na listi za izbor poslanika ili odbornika.\nMugoša je kazao da bi OIK činila tri člana koja bi bila birana na period od pet godina.\n„Za člana OIK može biti izabrana osoba koja ima visoko obrazovanje iz oblasti pravnih nauka, najmanje sedmi nivo okvira kvalifikacija i pet godina radnog iskustva od čega najmanje jednu godinu iskustva iz oblasti pravosuđa, izbornog sistema, političkih sistema ili zaštite ljudskih prava“, pojasnio je Mugoša.\nKako je dodao, za člana OIK ne može biti izabrana osoba koja je u posljednjih pet godina obavljala ili obavlja funkciju poslanika ili odbornika, u Vladi Crne Gore, političkoj partiji, predsjednika i potpredsjednika opštine, Prijestonice ili gradonačelnika Glavnog grada. Mugoša je istakao da su kroz Nacrt zakona predložili način implementacije svih preporuka OEBS/ODIHR-a sa parlamentarnih izbora 2016. i predsjedničkih prošle godine, izuzev one koja se odnosi na uslov boravišta.\n„Razlog je činjenica da je za implementaciju navedene preporuke neophodna izmjena Ustava Crne Gore, za čiju promjenu je neophodno sprovođenje državnog referenduma na kojem se mora izjasniti najmanje tri petine svih birača“, objasnio je Mugoša.\nOn je naveo da su u predloženi Nacrt zakona unijeli rješenja koja su predložili Udruženje mladih sa hendikepom Crne Gore i Ženska politička mreža.\nMugoša je, na pitanje da li očekuje da i opozicija učestvuje u reformi izbornog i drugog zakonodavstva, kazao da se nada da su svi politički subjekti svjesni da je povećanje povjerenja građana u izborni proces obaveza svih i da svako u tom procesu treba da snosi svoj dio odgovornosti.\nKako je dodao, predstavnici vladajuće većine su, zajedno sa akademskom zajednicom i NVO, u prethodnih pola godine veoma ozbiljno radili na pripremi odredjenih zakonskih rješenja u skladu sa zadacima definisanim u Odluci o formiranju Odbora za reformu izbornog i drugog zakonodavstva.\nMugoša je rekao da je siguran da će navedena rješenja biti više nego dobra platforma za nastavak dijaloga sa svim zainteresovanim učesnicima.\n"A posebno predstavnicima opozicije u Skupštini čiji se doprinos svakako očekuje imajući u vidu i činjenicu da bi poželjno bilo svu izbornu regulativu donijeti do kraja godine“, zaključio je Mugoša.\nOdbor za reformu izbornog zakonodavstvaDržavna izborna komisijaBoris Mugoša\n07.07. 08:02 h\t59475\n07.07. 06:15 h\t53491\n07.07. 07:00 h\t52262\n07.07. 11:28 h\t44474\n07.07. 11:16 h\t35816\n07.07. 11:16 h\t151


ZEOS eko-sistem prikupio rekordnih 2.334 starih velikih kućanskih aparata - Akta.ba\n08.01.2021. 10:20 / Izvor: Akta.ba\nU sklopu zajedničke ekološko-prodajne akcije "Staro za novo s popustom" koju sprovodi Gorenje Commerce d.o.o. sa svojim Gorenje STUDIJIMA u saradnji sa ovlaštenim operaterom ZEOS eko-sistem d.o.o. već drugu godinu zaredom u Bosni i Hercegovini u samo devet mjeseci trajanja ove akcije prošle godine, prikupljeno je rekordnih 2.334 starih velikih kućanskih aparata ukupne mase 111.657 kg.\n"Ova akcija nastavlja se i u tekućoj godini, a traje do 13. aprila. Svi zainteresovani kupci mogu u Gorenje STUDIJIMA u Sarajevu, Tuzli, Mostaru, Banja Luci i Zenici iskoristiti ovu pogodnost, gdje uz popust dobivaju besplatnu uslugu odvoza aparata sa njihove adrese", poručili su iz ZEOS eko-sistema.\nViše informacija o ovoj akciji možete saznati na Gorenje i www.zeos.ba.


On je istakao da je od utorka do više od 25.000 najstarijih sugrađana popunilo neophodan formular i tako postalo deo projekta „Beogradska senior kartica”.\n"Pored toga da su u protekla tri dana 52 kompanije postale deo senior kluba, svakog dana se javlja sve veći i veći broj. To je dokaz da mnogo ljudi veruje u ovaj projekat, koji ima za cilj da pomogne najstarijim sugrađanima i da im se olakša život. Na poseban način trudimo se da im izgradimo osećaj zajedništva, da su deo društva i da su zaslužni za njegov dosadašnji razvoj", rekao je Mali.\nGradonačelnik je penzionerima poručio da Beograd bez njih ne bi bio ono što jeste i pozvao kompanije da se pridruži akciji, koja je pogodila cilj.\nOn je precizirao da sugrađani, koji iz bilo kakvog razoga ne mogu da dođu, na raspolaganju 24 časa imaju kol-centar i da će asistenti iz klubova za stare doći kod njih i pomoći im da popune neophodan formular.\nMinistarstvo rada pozvalo je sve lokalne samouprave da u okviru svojih mogućnosti slee primer Beograda i za dobrobit najstarijih građana obezbede besplatne seniorske kartice.\nUvođenje ove usluge u nadležnosti je opština i gradova, ali je Ministvo rada podržalo ideju. Seniorske personalizovanje besplatne kartice projekat su Beograda , koji je kao prva lokalna samouprava uveo tu uslugu u Srbiji.\nŠabić pokrenuo postupak nadzora zbog penzionerskih kartica


18 Jan 2017, 13:26 Tanjug Maja Kostić\nU Sofiji će sutra biti potpisan Memorandum o razumevanju za izgradnju projekta Gasnog interkonektora Bugarska - Srbija, između Vlade Republike Srbije i Vlade Republike Bugarske.Memorandum ispred Vlade Srbije potpisaće ministar rudarstva i energetike Aleksandar Antić, a u ime bugarske vlade, ministarka energetike Temenuška Petkova, saopštilo je Ministarstvo rudarstva i energetike. Ministarstvo rudarstva i energetike i „Srbijagas” stvorili su u proteklom periodu preduslove za gasno povezivanja Bugarske i Srbije. To je u memorandumu definisano kao jedan od šest prioritetnih projekata za EU i region – kazala je Mirjana Filipović, državni sekretar Ministarstva rudarstva i energetike.\nOna očekuje da će najveći deo novca za finansiranje srpskog dela ovog projekta biti odobren iz IPA fonda za 2017. godinu.\nPotpredsednik Evropske komisije Maroš Šefčovič i evropski komesar za akciju za klimu i energiju Migel Arias Kanjete, pohvalili su Srbiju za ono što je preduzela i angažovanje na projektu izgradnje gasovoda Bugarska–Srbija.\nVojislav Vuletić, predsednik Udruženja za gas Srbije, kaže, da je dobro što je sastanak održan u Budimpešti i time cela stvar podignuta na viši nivo od „lokalnog” Bugarske i Srbije. Ovim se šalje poruka da je Evropskoj komisiji stalo da se reši pitanje sigurnog snabdevanja gasom.\n– S obzirom na to da bi ovim gasovodom trebalo da teče ruski gas, treba sačekati i uveriti se da su evropski fondovi zaista spremni da finansiraju gasovod Bugarska–Srbija, budući da oni sve čine da smanje zavisnost od ruskog gasa – kaže on.


VUČIĆ DOČEKAO BARIŠNJIKOVA: Premijer u vili 'Mir' priredio večeru u čast legende svetskog baleta! - Informer\nVUČIĆ DOČEKAO BARIŠNJIKOVA: Premijer u vili 'Mir' priredio večeru u čast legende svetskog baleta!\nSvetska baletska zvezda Mihail Barišnjikov stigao je večeras u Beograd, a premijer i izabrani predsednik Aleksandar Vučić priredio je večeru u njegovu čast u vili "Mir"\nJedan od najvećih baletskih igrača današnjice od nedelje će u glavnom gradu imati baletske predstave, a domaćin tokom gostovanja u Beogradu mu je balerina Aja Jung, direktorka Beogradskog festivala igre.\nBarišnjikov je pre toga u Srbiji boravio 2009. godine, kada je nastupao u Novom sadu, jer grad Beograd, kako su tada pisali mediji, nije mogao da podrži njegovo gostovanje.\nMihail Nikolajevic Barišnjikov je roden u Rigi, kao mladić nastupao je u baletu Kirov u Lenjingradu, a tokom turneje 1974. godine prebegao je u Kanadu, gde je zatražio politicki azil.\nIgrao je sa mnogim baletskim trupama, ali se na kraju zadržao u Baletu Njujorka.\nKasnije je postao i umetnicki direktor Americkog baletskog teatra u Njujorku.\nBarišnjikov se bavio i glumom i televizijskim nastupima. Nominovan je za Oskara za ulogu u filmu "Tacka preokreta" 1977. godine, a ostvario je uloge i u filmovima "Bele noci" i "Plesaci".\nOtac je cetvoro dece, ćerke Aleksandre iz veze sa glumicom Džesikom Lang, i Sofije, Ane i Petra iz dugogodišnje veze sa bivšom balerinom Lisom Rajnhart.\nAleksandar Vučić Premijer glumac Miša Barišnjakov


ABS digitalna platforma, svetsko a naše rešenje za bolju zaradu poljoprivrednika - AgroSmart\nPrvi put poljoprivrednici u Srbiji mogu s velikom preciznošću da predvide kako će izgledati proizvodnja na njihovim njivama, koliko će troškova imati, kolika će im ulaganja biti potrebna da bi postigli najbolje rezultate i koliko će zaraditi. Mogu da jasno uoče sve nedostatke i prednosti u proizvodnji, da uštede, da do najvećeg nivoa optimizuju svoj rad. Takođe, da u vidokrug i nadohvat ruke postave sve dostupne izvore finansiranja poljoprivredne proizvodnje, uključujući državne i EU podsticaje.\nSve ovo omogućuje im digitalna platforma ABS – Agrobudžet sistem, koju su izradili IT stručnjaci zajedno sa agronomima i ekonomistima sa velikim iskustvom u agrobiznisu. Koristeći ovu platformu poljoprivrednici mogu da za svaku svoju parcelu dobiju iscrpan izveštaj o svim detaljima i mogućnostima unapređenja proizvodnje, od obrade zemljišta, odabira sadnog materijala, agrotehnike, do skidanja, skladištenja, transporta i prodaje robe, a sve to pre otpočinjanja bilo kakve aktivnosti po pitanju izdvajanja sredstava za proizvodnju.\nABS je namenjen i poljoprivrednicima sa iskustvom i zainteresovanim investitorima u poljoprivrednu proizvodnju.\nDa bismo slikovitije prikazali kako ova digitalna platforma funkcioniše recimo da je podeljena u dve posade – u jednoj su savetodavci, bilo da su proizvođači semena, mehanizatori, projektni menadžeri, finansijski eksperti…, a u drugoj – poljoprivrednici koji će od prve posade dobiti optimoizovan odgovor na pitanje kada je, na koji način i za koju vrstu poljoprivredne proizvodnje opravdano i finansijski efikasno koristiti određenu tehnologiju poljoprivredne proizvodnje.\n– Platforma ABS optimizuje poljoprivrednu proizvodnju i jednostavna je za korišćenje. Bavi se optimizacijom procesa investicionog ulaganja u poljoprivredi sa ocenom finansijske efikasnosti ukupnog investicionih ciklusa, što do sada poljoprivrednici i ostali zainteresovani nisu imali na raspolaganju. Ovo je globalno rešenje, ne samo za domaće korisnike već za ceo svet – objašnjava u razgovoru za Agrosmart jedan od kreatora ABS-a Aleksandar Marotić.\nDodaje da je po ulasku na platformu agrobudget.com potrebno popuniti lak upitnik i tako se pokreće proces izrade investicionog projekta sa ocenom finansijske efikasnosti koji se publikuje u određenom formatu.\nPoseban segment posvećen je izvorima finansiranja poljoprivredne proizvodnje – korisnici mogu da dobiju plan investicija u kojem će biti jasno definisani koraci u planiranju, pripremi i realizaciji ulaganja za koja su zainteresovani. Dakle, znaće na kojim nacionalnim javnim pozivima i konkursima mogu da učestvuju, kako da pripreme IPARD projekte, investicione planove za dugoročni zakup zemljišta, na koje subvencije imaju pravo…\n-Ocena finansijske efikasnosti radi se i za diferencirane površine. Uglavnom, suština je u tome da poljoprivrednici znaju šta ce ih čekati u procesu proizvodnje, od kada je zasnuju dok ne naplate svoj proizvod. Da znaju koju je tehnologiju svrsishodno koristiti za svaku parcelu, koja je ponuda semenskih kuća, distributera, mehanizatora, skladištara… za njih najisplativija. Naši su poljoprivrednici vrsni proizvođači, imaju znanja i iskustva, investiraju u mehanizaciju i opremu, prate trendove. A zahvaljujući platformi moći će po prvi put po fazama da sagledaju koliko ih šta košta, recimo, koliki je za njih najoptimalniji trošak po setvenoj jedinici i slično – kaže Marotić.\nPreporučena tehnologija poljoprivredne proizvodnje, koja je sadržana u projektima i njen je sastavni deo, bazirana je na najnovijim dostignućima i znanjima svih saradnika koji su učestvovali u njihovoj izradi.\nSvim saradnicima koji uzimaju učešće u izradi projekta omogućeno je da na najkraći i najefikasniji način svoje poslovne interese predstave krajnjim korisnicima –poljoprivrednim proizvođačima.\nOsim toga, svaki korisnik ABS platforme ima mogućnost potpuno besplatnog korišćenja alata pod nazivom “ABS kalkulator” koji mu omogućava da samostalno nadzire realizaciju projekta.


Spajaju se „Hapag Lojd“ i „Junajted Arab Šiping“ › Made-in-Germany.rs\nSpajaju se „Hapag Lojd“ i „Junajted Arab Šiping“\nNemačka brodarska kompanija „Hapag Lojd“ (Hapag-Lloyd AG) i kompanija „Junajted Arab Šiping“ (UASC) iz Ujedinjenih Arapskih Emirata potpisale su ugovor o spajanju, kako bi formirale petu najveću svetsku kompaniju za kontejnerski transport robe.\n„Dve kompanije su potpisale ugovor o udruživanju poslovanja radi spajanja dve firme, koji sada treba da sačeka da dobije odobrenje nadležnih regulatornih organa“, navodi se u saopštenju nemačke kompanije, koja nije želela da precizira finansijske detalje ovog ugovora, prenosi agencija „Frans pres“.\nU saopštenju izvršnog direktora nemačke kompanije Habena Jansena dodaje se da je „ovo strateško spajanje od velikog značaja za obe kompanije, zbog mogućnosti da se rastuća globalna prisutnost UASC-a i njegove mlade i izuzetno efikasne flote udruži sa Hapag Lojdovom snažnom bazom klijenata“.\n„Kada se brodovi UASC-a integrišu u flotu, Hapag-Lojd će imati na raspolaganju 237 brodova, ukupnog kapaciteta od 1,6 miliona TEU (jedinica ekvivalenta 20 stopa, kapacitet kontejnera)“, objašnjava se u saopštenju nemačke kompanije.\nFuzionišu se nemački „Hapag Lojd“ i čileanski „CSAV“\nSpajaju se Nemački i Francuski proizvođači tenkova\n„NBG Leasing“ pouzdan Dajmlerov partner\nLufthansa planira 1,68 mlrd. € profita\nOd MiG na 18/07/2016 / Finansije, Investicije, Transport, Usluge / Ostavite komentar\nIkarbusov Mercedes za međugradski prevoz\nU Srbiji ove godine 2,88 miliona tona žita


EXIT fanovima daje priliku da svaku petu ulaznicu dobiju na poklon! - ATA Stars\nHome/Muzika, Uncategorized/EXIT fanovima daje priliku da svaku petu ulaznicu dobiju na poklon!\nProdaja ulaznica za ovogodišnji EXIT već je premašila brojku iz ovog istog perioda prošle, rekordne godine, a već danas počinje omiljena „4+1“ akcija fanova EXIT festivala. U ovoj, omiljenoj akciji fanova, društvo koje zajedno kupi četiri ulaznice, petu dobija na poklon. Akcija se odnosi na ulaznice za ceo festival, bilo da su to četvorodnevna ili petodnevna za EXIT, trodnevna za Sea Dance ili EXIT Avantura ulaznica koja objedinjuje ova dva festivala u Novom Sadu i Budvi. Bitno je samo da svih pet ulaznica budu iste, pa kombinovanje različitih vrsta ulaznica i festivala nije moguće. Akcija „4+1“ će trajati dok se ne rasproda za to predviđen veoma ograničen broj paketa koji svake godine nestanu za svega par nedelja!\nPovezana vest: FK Partizan: Ko daje Terziću za pravo da utiče na nezavinost institucija\nČetvorodnevne ulaznice za EXIT (6-9. jul) već su u prodaji po promotivnoj ceni sa 50% popusta, od 6.990 dinara, dok su od danas u prodaji i petodnevne ulaznice za festival, koje obuhvataju i Day Zero sa nastupom sastava The Killers (5-9. jul) po ceni od 8.490 dinara. Svi koji već imaju četvorodnevnu ulaznicu, a žele da je nadograde na petodnevnu i tako gledaju i velike Kilerse uživo, mogu da kupe Get EXITed dodatak po ceni od samo 1.490 dinara (parter). Oni koje zanima samo koncert Kilersa i Day Zero, mogu da kupe i pojedinačne ulaznice za taj dan po ceni od 2.990 za parter, 4.990 za Fan Pit i 12.000 dinara za Gold VIP. Akcija „4+1“ odnosiće se i na ulaznice za EXIT Avanturu (EXIT 4 dana + Sea Dance), gde će društvo koje kupi četiri ulaznice za Avanturu po ceni od 7.490 dinara, petu dobiti na poklon. Karte se prodaju u mreži Gigstix.com i u svim knjižarama Vulkan, te putem sajta www.exitfest.org.\nPovezana vest: Vilijams piše mjuzikl za odrasle\nPovezana vest: PEVAČ JEDINSTVENOG GLASA I NEPRESUŠNE ENERGIJE TOM JONES 15. JUNA U KOMBANK ARENI\nBy ATA Stars Redakcija|2018-06-13T20:45:54+01:00maj 7th, 2017|Muzika, Uncategorized|0 Comments


Počeo Program stručnog osposobljavanje: 3.452 osoba stiče iskustvo – Volim Podgoricu\nPočetna/NOVOSTI/Društvo/Počeo Program stručnog osposobljavanje: 3.452 osoba stiče iskustvo\n“Korisnicima Programa devet mjeseci provedenih kod poslodavca se računa kao 12 mjeseci radnog iskustva i kao uslov za polaganje odgovarajućeg stručnog, odnosno državnog ispita”.\nProgram stručnog osposobljavanja osoba sa stečenim visokim obrazovanje počeo je danas.\n“Svi visokoškolci koji su dobili priliku da se stručno osposobljavaju počeli su sa devetomjesečnim stručnim osposobljavanjem kod izabranog poslodavca. Za Program 2015/2016 godine poslodavci su iskazali izuzetno veliko interesovanje, što je rezultiralo oglašavanjem preko 9.000 slobodnih mjesta za stručno osposobljavanje. Ukupan broj lica sa stečenim visokim obrazovanjem koji se prijavio za učešće u Programu je 3.713 dok je njih 3.452 dobilo priliku da se stručno osposobljava”, navode iz Ministarstva prosvjete.\nProgram omogućava osobama sa stečenim visokim obrazovanjem, bez radnog iskustva, da tokom devetomjesečnog stručnog osposobljavanja steknu znanja, vještine i kompetencije za samostalno obavljanje posla.\n“Korisnicima Programa devet mjeseci provedenih kod poslodavca se računa kao 12 mjeseci radnog iskustva i kao uslov za polaganje odgovarajućeg stručnog, odnosno državnog ispita Poslodavcima ovaj program omogućava da prepoznaju potrebe za određenim kadrom i radno ga angažuju po isteku stručnog osposobljavanja. Tokom devetomjesečnog stručnog osposobljavanja, korisnici imaju naknadu u neto iznosu od 50% prosječne neto zarade u Crnoj Gori”, zaključuje se.\nŠabović o saradnji sa Lekićem: Stav o NATO-u jeste bitan, ali posrijedi je budućnost Crne Gore\nSaznjajte da li će se Viber ubrzo plaćati


Politico: Povlađivanje Putinu obija se Vučiću o glavu i Srbiju dovodi u sukob sa EU i SAD | Vidiportal - Regionalni info portal!\nHome Novosti Politico: Povlađivanje Putinu obija se Vučiću o glavu i Srbiju dovodi u...\nPolitico: Povlađivanje Putinu obija se Vučiću o glavu i Srbiju dovodi u sukob sa EU i SAD\nUgledni magazin Politico objavio je veliku analizu u kojoj secira odnos predsjednika Srbije Aleksandra Vučića i Vladimira Putina odnosno, kako bi trenutna situacija mogla da zada žestom udarac režimu u Srbiji.\nNjihovu analizu prenosimo u cijelosti:\n“Predsjednik nije u korak s Evropom jer odbija uvesti sankcije Moskvi zbog rata u Ukrajini. Ovog puta čak se i Aleksandar Vučić bori da da se drži u oba smijera.\nSrbijanski predsjednik je godinama pokušavao da održi prijatne odnose sa Rusijom Vladimira Putina, istovremeno njegujući veze sa Evropskom unijom, kojoj njegova zemlja želi da se pridruži, i sa Zapadom u širem smislu.\nAli ruska invazija na Ukrajinu stavila je Vučića u akutnu dilemu i već dovela balkansku zemlju u sukob sa EU, Sjedinjenim Državama i drugim silama jer odbija da uvede sankcije Moskvi.\nKao odgovor na Putinov rat, Vučić je pokušao da svoju ravnotežu podigne na novi nivo. Izjavio je “podršku teritorijalnom integritetu Ukrajine”, a njegova vlada je podržala rezoluciju UN-a u kojoj se osuđuje agresija Rusije. Ali on je odbacio pozive da se prikloni EU sankcijama, navodeći odbijanje Rusije da uvede takve mjere Srbiji tokom balkanskih ratova 1990-ih.\nČak i da je Vučić, koji se kandiduje za reizbor sljedećeg mjeseca, sada želio da se odlučno okrene Zapadu, to bi bilo teško učiniti — dobrim dijelom zbog politike koju vodi. Srbija je u velikoj mjeri zavisna od ruske energije. A Moskva uživa snažnu podršku među dijelom srpskog stanovništva, podstaknuta bujnom proputinovskom propagandom koju su godinama pedalirali tabloidni mediji lojalni Vučiću.\nTa podrška je bila u potpunosti vidljiva u petak uvečer, kada su hiljade demonstranata — od kojih su neki mahali ruskim zastavama i nosili slike Putina — marširali centrom Beograda da demonstriraju svoju podršku Moskvi.\nSkup je bio u oštroj suprotnosti s masovnim protestima širom Evrope na kojima se osuđuje ruski rat protiv Ukrajine. A Beograd je također u velikoj mjeri van koraka sa EU na ekonomskom planu. Kako je blok prekinuo veze sa Rusijom i zatvorio svoje nebo za letove iz zemlje, Air Srbija je povećala svoje usluge do Moskve.\n„Vučić se nalazi u teškoj i neprijatnoj situaciji koju je u velikoj mjeri stvorio“, rekla je Aleksandra Tomanić, izvršna direktorka Evropskog fonda za Balkan, nevladine organizacije koja radi na jačanju demokratije i podsticanju evropskih integracija u regionu.\nOdnos Srbije i Rusije bio je blizak još od raspada Jugoslavije 1990-ih. Rusija se protivila NATO bombardovanju Srbije 1999. zbog represije Beograda nad etničkim Albancima na Kosovu.\nPutin se gorko požalio na bombardovanje NATO-a, koje nije dobilo odobrenje Vijeća sigurnosti UN-a, dok ga je također naveo u pokušaju da opravda svoju invaziju na Ukrajinu.\nMoskva je također bila moćan i glasan saveznik Beograda u odbacivanju deklaracije o nezavisnosti Kosova od Srbije 2008. i blokiranju pristupanja Kosova međunarodnim organizacijama.\nPutin je nekoliko puta posjetio Srbiju i bio je srdačno dočekan kao prijatelj zemlje i od političkog rukovodstva i od velikog dijela stanovništva.\nU novembru prošle godine Vučić je posjetio Putina u ruskom gradu Sočiju i dvojica predsjednika su zaključili, kako je srpski lider ocijenio, “nevjerovatan” dogovor o gasu, zadržavajući cijene na istim i povećavajući snabdijevanje čak i kada se ostatak regiona Balkana suočava sa električna kriza.\nKao sunarodnici Sloveni i pravoslavni hrišćani, mnogi Rusi i Srbi sebe vide kao tradicionalne saveznike i kulturno bliske. Neki analitičari tvrde da dvije zemlje nisu tako prirodni politički partneri, ali je narativ ipak zavladao velikim dijelovima srpskog stanovništva, dijelom zato što ga guraju politički lideri.\n„Popularnost Putina i Rusije dostigla je nadrealne nivoe u srpskoj javnosti. Svaki pojedini političar se plaši da bi, ako uradi bilo šta što se smatra antiruskim, to naljutilo značajan dio njihovih birača”, rekao je Vuk Vuksanović, analitičar istraživačkog centra Beogradskog centra za bezbjednosnu politiku.\nIstraživanje objavljeno prošle godine pokazalo je da je Rusija daleko najpopularniji izbor kada su Srbi upitani na koju silu bi se najviše trebali osloniti za svoju nacionalnu sigurnost. Ista anketa, sprovedena za istraživačku organizaciju Savjetodavne grupe za politiku Balkana u Evropi, takođe je pokazala da dve trećine Srba ima „veoma pozitivan” stav o Putinu.\nU tom kontekstu, svaki veći raskid sa Moskvom mogao bi da izazove previranja baš u trenutku kada Srbiju čekaju i parlamentarni i predsjednički izbori 3. aprila.\n„Bukvalno bi bilo dovoljno da ruski ambasador izađe sa izjavom u kojoj optužuje Vladu Srbije da je izdala srpsko-rusko prijateljstvo u korist onih koji su bombardovali Srbiju i oteli Kosovo i nastao bi nezamisliv politički haos“, predviđa Vuksanović.\nEU PREVIŠE MEKA PREMA VUČIĆU\nOdbijanje Srbije da uvede sankcije Rusiji također postavlja neprijatna pitanja za EU.\nBlok je jasno stavio do znanja da očekuje da kandidati za članstvo slijede vanjsku politiku EU. Rezolucija Evropskog parlamenta kojom se osuđuje rat Rusije u Ukrajini izdvojila je Srbiju zbog kritika na račun sankcija.\nU rezoluciji, usvojenoj velikom većinom prošle sedmice, „veliko žali zbog nesvrstavanja Srbije sa sankcijama EU protiv Rusije, što šteti njenom procesu pridruživanja EU“.\nAli analitičari i prodemokratski aktivisti dugo se žale da je EU previše meka prema Vučiću kada je u pitanju njegov odnos prema Rusiji i autoritarne tendencije kod kuće. Oni su optužili blok da je previše voljan da gleda u drugu stranu sve dok se on drži dijaloga o Kosovu koji podržava EU.\n„EU također snosi veliku odgovornost. Oni su 10 godina naivno vjerovali da dokle god ima pozitivnih pomaka po pitanju Kosova, sve ostalo je manje važno i čisto unutrašnja politika”, rekao je Tomanić, piše Politico.\nPrevious articleJesu li ovo ruski ratnici ili ruski jadnici: Ukrajinci objavili sliku zarobljenika uz poruku – Dobrodošli u pakao!\nNext articleRektorica na sudu: Nermina Hadžigrahić se ne osjeća krivom zbog činjenja dva krivična djela – zloupotreba ovlasti i protivpravno sticanje dobiti\nVulin je veći četnik od Mladića, a da li će postati...\nŠta čekaju policija i tužilaštvo: Sljedbenici Ratka Mladića u Srebrenici lijepe...


NAJGORE DO SADA Na respiratorima u Srpskoj čak 93 pacijenta oboljela od korone\nNaslovna Republika Srpska NAJGORE DO SADA Na respiratorima u Srpskoj čak 93 pacijenta oboljela od...\nU zdravstvenim ustanovama u Srpskoj od kovida se trenutno liječi 1.069 pacijenata, od čega u Univerzitetskom kliničkom centru RS 437, a u opštim bolnicama 632.\nPodaci Instituta za javno zdravstvo RS pokazuju da su na respiratorima ukupno 93 pacijenta, što je rekordan broj do sada.\nKad je riječ o broju hospitalizovanih i ljudi kojima je u liječenju bila neophodna respiratorna podrška, najgore pokazatelje imali smo 15. novembra prošle godine. Tog dana, od kovida se u bolnicama liječio 1.266 pacijenata, a na respiratoru su bile 82 osobe.\nU UKC RS na respiratoru su trenutno 54 hospitalizovana, a na drugim vidovima respiratorne podrške njih 166. To znači da je svakom drugom pacijentu u ovoj zdravstvenoj ustanovi neophodna pomoć pri disanju.\nU ovoj zdravstvenoj ustanovi do juče se sa teškom kliničkom slikom borio 191 pacijent, a životno je ugroženo 66 hospitalizovanih.\nZbog drastičnog pogoršanja epidemiološke situacije u Srpskoj, u mnogim bolnicama nemaju kreveta, a zdravstveni radnici su u panici da uskoro neće moći da prime sve zaražene koronom kojima je neophodno bolničko liječenje.\nMeđu oboljelima je sve više mlađih ljudi sa izuzetno teškim kliničkim slikama, koji u bolnicu dolaze na svojim nogama, a već za 24 časa završavaju na respiratoru. Otprilike, svaki treći pregledani u bolnicama biva hospitalizovan, a na liječenju završavaju cele porodice.\nMedicinari upozoravaju da im pacijenti umiru na rukama, te da ne pamte da je, od početka epidemije, situacija u zdravstvu bila ovako teška. Apeluju na građane da se striktno pridržavaju preventivnih mjera, jer će, u suprotnom, bolnice doživjeti totalni kolaps.


U POVERENJU: Duže spavanje vikendom vam čuva zdravlje\nDuže spavanje vikendom vam čuva zdravlje\nDuže spavanje vikendima može ublažiti zdravstvene probleme koji proizlaze iz nedovoljne količine sna radnim danom, pa čak i smanjiti rizik od prerane smrti, tvrde naučnici.\nStudija sprovedena na više od 38.000 odraslih ukazala je na viši nivo mortaliteta među mlađim i sredovečnim muškaricma koji noću spavaju manje od pet sati, ali je ta razlika nestala kod onih koji su vikendima uspeli da nadoknade propušteno.\nMnogo je studija sprovedeno o odnosu manjka sna i zdravlja, ali različita dužina trajanja sna radnim danom i vikendima često se pritom ne uzima u obzir. I zato se grupa švedskih naučnika sa univerziteta u Stokholmu fokusirala upravo na taj odnos.\nUčesnici u istraživanju sami su javljali podatke o količini sna, a pratilo ih se 13 godina. Ustanovljeno je da su osobe mlađe od 65 godina koje su spavale manje od pet sati svakoga dana (uključujući i vikende) imale 65 odsto veći nivo mortaliteta od referentne grupe koja je spavala šest ili sedam sati.\nMeđutim, "stopa mortaliteta kod osoba koje su kratko spavale radnim danom, ali vikendima umereno ili duže, nije se razlikovala od referentne grupe", napisali su naučnici u časopisu "Journal of Sleep Research".\nI još jedno zanimljivo otkriće: oni koji su spavali duže od devet sati dnevno isto su imali veći moratlitet od referentne grupe. Naučnici misle da je to zbog toga jer njihov dug boravak u krevetu verovatno bio povezan s nekim tinjajućim zdravstvenim problemom u pozadini.\nS obzirom na to da studija, iako na velikom uzorku, nije bila potpuno reprezentativna, na primer imala je manje pušača nego što ih je u opštoj populaciji, potrebna su dodatna istraživanja kako bi se potpuno shvatilo kako to vikendaški san neutralizuje deficit iz radne nedelje.\nMajkl Grandner sa univerziteta u Arizoni nije bio uključen u ovu studiju i pomalo je skeptičan. U razgovoru za Vašington Post upozorio je da se ljudi ipak ne oslanjaju previše na to da će u dva dana ispraviti propušteno u pet.


Britanija odobrila „oksfordsku“ vakcinu protiv korone - 30.12.2020, Sputnik Srbija\nVakcina protiv virusa korona koja je razvijana na Univerzitetu Oksford odobrena je za primenu u Velikoj Britaniji. 30.12.2020, Sputnik Srbija\nsvet, vesti, velika britanija, oksford\n08:51 30.12.2020 (Osveženo: 08:54 30.12.2020)\nVlada Velike Britanije je naručila 100 miliona doza ove vakcine koju proizvodi kompanija AstraZeneka, što će biti dovoljno da se vakciniše 50 miliona ljudi, objavili su britanski mediji, prenosi Tanjug.\nOdobrenje za upotrebu dala je zdravstvena regulatorna agencija, saopštilo je britansko ministarstvo zdravlja.\nOva vakcina je dizajnirana u prvim mesecima ove godine, prvi dobrovoljci su testirani još u aprilu i od tada je obavljano kliničko testiranje u kojem je učestvovalo više hiljada ljudi.\nU Velikoj Britaniji već je odobrena „Fajzer/Bajontek“ vakcina i počela je vakcinacija.


Zemaljskom muzeju 50.000 KM od Vlade FBiH – Informer\nZemaljskom muzeju Bosne i Hercegovine u Sarajevu doznačava se 50.000 KM iz Federalne vlade, iz budžetskih rezervi fiskalne 2011. godine.\nTo je pomoć ovoj bh. kulturnoj instituciji za pokriće režijskih i troškova održavanja kako se ne bi suočila sa zatvaranjem zbog finansijskih problema poput nekih iz grupe od sedam institucija kulture od državnog značaja.\nInformaciju o jednokratnoj finansijskoj mjeri novinarima su saopćili direktor Zemaljskog muzeja Adnan Busuladžić, federalni ministar kulture i sporta Salmir Kaplan i ministar obrazovanja i nauke Damir Mašić, učesnici današnjeg sastanka održanog u toj instituciji.\nSaglasni su da će 50.000 KM samo usporiti propast Muzeja ako se ne preduzmu sistemske mjere ne samo za tu, već za svih sedam institucija, čemu se direktor i ministri nadaju.\nSistemsko rješenje znači eliminiranje njihovih statusnih, formalno-pravnih problema, koji datiraju još od potpisivanja Dejtonskog mirovnog sporazuma, kako je jučer naveo ministar Kaplan.\nZa njega i kolegu Mašića, nesporno je da Zemaljski muzej treba i statusno da bude riješen kao institucija kulture od državnog značaja, što bi automatski riješilo i finansijske nedaće.\nMašić naglašava također da Federacija neće bježati od preuzimanja osnivačkih prava nad nekom od ostalih ustanova.\nO svemu se treba dogovoriti s ostalim nivoima vlasti, posebno s državnim ministarstvom civilnih poslova i Ministarstvom kulture Republike Srpske, naglasili su ministri, koji se intenzivnim razgovorima te vrste nadaju već u ovom ili narednom mjesecu.\nKaplan dodaje da je Federalna vlada dosad pomogla sedam institucija iznosom od 700.000 do 800.000 KM, što je više nego u posljednjih nekoliko godina.\nU budžetskim rezervama iz fiskalne 2011. nema mogućnosti za eventualne daljnje jednokratne intervencije, ali ako stigne podrška s državnog nivoa i ako federalni budžet za 2012. bude na vrijeme donesen, planirana stavka u njemu pomogla bi njihovo redovno djelovanje, naglašeno je nakon današnjeg sastanka.\nSedam kulturnih institucija već duže vrijeme su u nezavidnoj poslovnoj situaciji, neke čak zatvorene ili pred zatvaranjem jer nemaju dovoljno novca za redovno djelovanje.\nOd septembra je za posjetioce zatvorena Umjetnička galerija BiH, od prije dva dana i vrata Historijskog muzeja, a Zemaljski muzej je praktično bio pred zatvaranjem.\nPreostale četiri institucije s ovog spiska su: Nacionalna i univerzitetska biblioteka, kojoj je najavljeno isključenje grijanja zbog neplaćenih troškova, Biblioteka za slijepa i slabovida lica, Muzej književnosti i pozorišne umjetnosti te Kinoteka.


Srpski Agremo uzeo 600.000$ investiciju od SC Venturesa i Startlabsa\nNajnovija investicija South Central Venturesa, u saradnji sa StartLabsom, otići će u domaću kompaniju i njihovu platformu u oblasti precizne poljoprivrede.\nKompaniju su osnovali Milan Dobrota (CEO), Rastko Čarapić (COO) i Nebojša Pavičić (CTO); tim sa znanjem u oblastima poljoprivrede, nauke o podacima, dronova i generalnog razvoja tehnoloških rešenja.\nMilan Dobrota, osnivač i izvršni direktor Agrema rekao je o investiciji.\nDo sada smo uspeli da uspešno proširimo posao u više od 100 zemalja, a uz pomoć i iskustvo South Central Venturesa, verujem da ćemo uspeti da ostvarimo naše planove daljeg širenja i postavljanja Agrema kao ključnog igrača u ovoj oblasti.\nJan Kobler, Managing Partner u South Central Ventures, izjavio je o Agremu.\nDigitalna transformacija i upotreba tehnologije u poljoprivredi je jedna od oblasti na koju gledamo veoma pozitivno. Osnivači Agrema i čitav tim su umeli da vrlo jasno artikulišu vrednost koju ova platforma obezbeđuje poljoprivrednicima, što se iznova potvrđuje rastom potražnje za njihovim rešenjima i raznim modelima saradnje sa nekim od najvećih svetskih brendova u poljoprivredi. Veoma smo uzbuđeni što smo u mogućnosti da s Milanom i njegovim timom radimo na rastu poslovanja na međunarodnom nivou.\nOvo je deseta po redu investicija koju South Central Ventures sprovodi u Srbiji, a o prošlim smo već pisali na Startitu.


Katić: Krajnje je vreme da se okrenemo sportskom navijanju : Sportski dan : POLITIKA\nSportski dan\tKatić: Krajnje je vreme da se okrenemo sportskom navijanju\n(Foto Tanjug)\tBEOGRAD – Košarkaš Partizana Raško Katić, koji zbog bolesti nije igrao u finalnoj seriji plej-ofa protiv Crvene zvezde rekao je da uslovi u poslednjem meču nisu bili regularni i da je krajnje vreme da se svi u Srbiji okrenu sportskom i fer navijanju.\nPartizan je u Železniku sa 86:82 pobedio Crvenu zvezdu i ukupnim rezultatom 3:1 stigao do 11. uzastopne titule prvaka države.\n„Ovo nije atmosfera u kojoj bi trebalo da se održavaju sportski događaji. Kada ne možeš da dovedeš dete na utakmicu, onda to nisu stvari u kojima treba učestvovati. OK je energija i podrška, ali lako je biti „hrabar” i gađati iz mase. Krajnje je vreme da se okrenemo fer i sportskom navijanju, bez bacanja flaša i gađanja igrača”, rekao je Tanjugu Katić.\nKatić je u petak uveče u Železniku bio jedan od retkih koji je navijao za Partizan.\n„Navijači Crvene zvezde i Partizana su fanatični, glupo je porediti koji su bolji, i jedni i drugi bi dali sve za svoj klub. Meni je crno-bele boja u srcu i šta god da se dogodi uvek ću navijati za Partizan”, dodao je on.\nJedan od ključnih igrača Partizana u finalnom meču bio je Vladimir Lučić, novi reprezentativac Srbije, koji je atmosferu u Železniku uporedio sa „vrućom” dvoranom Jazine u Zadru.\n„Nije moglo slađe nego da titulu osvojimo u ovim Jazinama, pred više od 2.000 navijača Zvezde. Uslovi za igru bili su teški, međutim nismo se uplašili atmosfere. Držali smo utakmicu u egalu i kako se bližio kraj utakmice protivnik je bio sve nervozniji”, rekao je Lučić.\nLučić je 11. uzastopnu titulu prvaka Srbije posvetio navijačima Partizana\n„Zao mi je što nisu bili sa nama. Pokazali smo da nam je mesto na podijumu, da smo 11. put zaredom šampioni i da ćemo to biti i ubuduće”, dodao je Lučić.\nSportski direktor Partizana Dragan Todorić rekao je da nikada u karijeri nije doživeo uslove kakvi su viđeni u poslednjem meču finalne serije.\n„Od kada se bavim košarkom nisam video ovako nešto, uslovi za igru bili su nemogući. Sve što je pratilo ovu utakmicu je sramota za srpsku košarku i Crvenu zvezdu”, rekao je Todorić.\nČović: Bili smo blizu, ali opet smo sami sebe pobedili\nBEOGRAD – Košarkaš Crvene zvezde Filip Čović rekao je da je njegov tim bio blizu da izjednači u finalnoj seriju plej-ofa na 2:2, ali da su ponovo pobedili sami sebe.\n„Bili smo blizu, ali po ko zna koji put sami sebe smo pobedili. Odlučila je naša loša koncentracija u momentima kada se meč lomio. Izgubili smo dve-tri lopte, što je Partizan znalački iskoristio i dolazio u situaciju da iz kontranapada postiže poene”, rekao je Čović.\nOrganizator igre crveno-belih u finišu meča izgubio je nekoliko lopti što je na kraju odlučilo pobednika.\n„Čestitam ekipi Partizana na zasluženoj tituli. Navikli smo se na Pionir, navijači su nam pomogli u Železniku, ali teren je bio suviše klizav”, dodao je Čović.\nPlejmejker Zvezde Bojan Popović rekao je da je finalnu seriju plej-ofa protiv Partizana odlučilo iskustvo crno-belih.\n„Pokušali smo u trećoj četvrtini da se vratimo u meč, ali nismo bili strpljivi. Umesto da odigramo mirno, bilo je „stani-pani”, kao da nas je glad za trofejima omela da odigramo kako znamo. U ovakvim utakmicama svaki detalj je važan i sitnice odlučuju”, zaključio je Popović.\tTanjug\tobjavljeno: 16.06.2012.\nMiljenović uzeo reč\n„Crno-beli” vratili primat u regionu\nVujošević kaže da je Igokea u prednosti\nOrni na utakmicu sezone\nUžičani nejaki za razigrani Partizan\nŠampion „gazi” i desetkovan\nPobeda uprkos problemima\nPartizan slavio u večitom derbiju\nVujošević: Iskoristićemo šansu ako nam se ukaže


Obavljen testni let aviona kompanije To Montenegro\nTanjug 28. aprila 2021. 08:11\nPODGORICA – Jedan od aviona To Montenegra obavio je testni let, čime je alfa avionu iz flote nove crnogorske vazduhoplovne kompanije vraćena plovidbenost i data dozvola za let, izvestila je Pobjeda.\nOčekuje se da će danas avionu biti vraćena i licenca za tehničku ispravnost. To znači da će letelica „embraer“ od ove sedmice biti na raspolaganju crnogorskoj državi i da će moći, na primer, da dovozi vakcine, što je vlada u Podgorici do sada skupo plaćala, prenosi poratl Investitor..\nAvion, međutim, još nije dobio licencu za komercijalne letove (AOC), jer sada slede provere da li je kompanija To Montenegro spremna za prevoz putnika. Ta provera obuhvata licence ne samo letačkog, vćć ukupnog osoblja kompanije.\nTo Montenegro je osnovan poslednjeg dana 2020, nakon što je Ministarstvo kapitalnih investicija 24. decembra saopštilo da više ne može finansijski da pomaže Montenegro Erlajns.\nToj kompaniji je, po nalogu Ministarstva finansija, tadašnja poreska uprava sa računa „skinula“ 25. decembra poslednjih 3,2 miliona evra, pa su bili prisiljeni da prizemlje flotu 26. decembra.\nVlada je 16. februara odobrila da To Montenegro kupi dva „embraera“ Montenegro Erlajnsa za 22 miliona dolara, podseća list.


ROSA podržava razvoj škola roditeljstva u domovima zdravlja\n2 godina 6 meseci pre\t#364 od milan\nmilan je napravio novu temu: ROSA podržava razvoj škola roditeljstva u domovima zdravlja\nNakon uspešnog osnivanja tri banke humanog mleka u Srbiji, voda Rosa nastavlja da pomaže bebama i roditeljimai u saradnji sa Ministarstvom zdravlja podržava razvoj novih škola roditeljstva u domovima zdravlja u Srbiji, u cilju pružanja stručne pomoći porodicama tokom trudnoće, porođaja, ali i prvih godina roditeljstva. Inicijativu Rosa vode će moći da podrže i građani, kupovinom pakovanja Rosa vode od 1.5 litar, od čije se prodaje odvaja po jedan dinar za razvoj škola.\nNove škole roditeljstva će biti razvijane u sredinama koje do sada nisu imale ovaj vid edukacije ipredviđeno je da prvih pet škola bude otvoreno u maju 2016. godine. Plan je da u naredne tri godine postojeća mreža bude proširena saoko 20 škola,a odluku u kojim će gradovima biti otvorene doneće Ministarstvo zdravlja na osnovu monitoringa i stručne analize koji će biti izvršeni na teritoriji cele Srbije.Roditelji će na radionicama i predavanjima dobijati dragocene savete o trudnoći, adekvatnoj ishrani, fizičkoj aktivnosti i pripremama za porođaj. Škole će voditi stručni medicinski timovi koji će proći sveobuhvatan program obuke pod nadzorom Ministarstva zdravlja, a koji je u skladu sa poslednjim dostignućima profesije iz zemlje i inostranstva.\n“Ministarstvo zdravlja kroz postojeće škole roditeljstva i savetovalištva pri domovima zdravlja pruža pomoć trudnicama, ali je podrška društveno odgovornih kompanija i brendova uvek dobrodošla, te sa velikim zadovoljstvom podržavamo želju Rosa vode da doprinese ideji da svi roditelji u Srbiji imaju podjednako kvalitetnu i stručnu pomoć u periodu planiranja i proširenja porodice. Nove škole će doprineti boljoj pripremljenosti očeva i majki za dolazak i drago nam je što će ta mogućnost biti ostvarena u manjim sredinama u kojima ovaj vid oslonca nije postojao, a koji je preko potreban. Posebno nas raduje što će nove škole biti mesta na kojima će roditelji moći da dobiju odgovore na mnoga pitanja, kao i kredibilne savete“, izjavila je dr. Vesna Knjeginjić, pomoćnik ministra zdravlja, Sektor za javno zdravlje i programsku zdravstvenu zaštitu.\n„Podrška razvoju škola roditeljstva usledila je nakon osnivanja Banaka humanog mleka širom zelje i predstavlja nastavak misije Rosa vode da podrži ono što je važno - porodicu i ulaganje u buduće generacije dece. Ovom inicijativom želimo da pomognemo i mamama i tatama u krajevima u kojima nije postojao ovaj vid podrške, da od stručnjaka dobiju stručne savete i proverenu pomoć. Dolazak novog člana porodice u dom je uzbudljiv i izazovan period za celu porodicu, a mi želimo da ga učinimo sigurnijim i lepšim. Verujemo da će građani podržati osnivanje novih škola roditeljstva, kao što su bili uz Rosu i prethodnih godina“, izjavila je Milica Stefanović, u ime Rosa vode.


FINALE MEMORIJALA „ZORAN POPVIĆ POP“ – Smederevske novine\nFINALE MEMORIJALA „ZORAN POPVIĆ POP“\n28. juna 2019. smederevske\t0 Comments\nU petak, 28. juna, biće odigrano finale četvrtog memorijalnog turnira u malom fudbalu „Zoran Popović Pop“.\nPrethodno, u četvrtak uveče, odigrane su polufinalne utakmice, nakon kojih je turnir dobio finaliste, ekipe „Split 2016“ i „Minel Enim“, koje će se boriti za titulu pobednika. Za treće mesto igraće ekipe „Zalagaonica B&S“ i „Kladionica Soker“.\n-Program finalne večeri na terenu kod Veslačkog u Smederevu počinje od 20 sati revijalnom utakmicom veterana, ekipa Popovih drugara i Popovih kolega. Od 21 sat igra se utakmica za treće, a od 22 sata za prvo mesto.\nNakon toga uslediće program dodele nagrada, priznanja i zahvalnica – najavljuju organizatori.Nagradni fond za ekipe je 300.000 dinara, a novčano će biti nagrađeni i najbolji pojedinci. Prvoplasiranoj ekipi pripašće 200.000, drugoplasiranoj 60.000, a za treće mesto predviđeno je 40.000 dinara.\n-Oraganizatori su ove godine uveli novinu – ekipa koja ostane na četvrtoj poziciji dobija besplatno učešće na turniru za iduću godinu. Najboljem igraču, golmanu i strelcu ovogodišnjeg turnira Zoran Popović Pop pripašće po 5.000 dinara i pehari. Pehari i zahvalnice pripašće i najboljim ekipama, ekipi za fer plej, kao i sponzorima, medijima i ostalima koji su pomogli i dali doprinos sećanju na Zorana Popovića Popa, prerano preminulog trenera i fudbalera iz Smedereva – navode organizatori.\nDodaju i da se sve informacije o turniru nalaze na Fejsbuk stranici Turnir Zoran Popović Pop.\n← LETO UZ KNJIGU\nJASNIN INVESTITOR RADIO BI SA TOKSIČNIM MATERIJAMA U CENTRU GRADA!? →\nVESLANJE: ALEKSANDAR FILIPOVIĆ NA EVROPSKOM PRVENSTVU


Na otvaranju će govoriti Nikola Mirkov, predsednik Saveta za likovno stvaralaštvo RTS i autor izložbe Petar Petrović, savetnik u Narodnom muzeju u Beogradu.\nNakon što je u Prvom svetskom ratu Narodni muzej pretrpeo nenadoknadive gubitke, obavezu da doprinese oporavku najstarije muzejske institucije u Srbiji, prepoznao je kao svoju i Mihajlo Pupin osnivajući 1923. godine Fond Mihajla Pupina pri Narodnom muzeju.\nFond, kasnije nazvan Legat Mihajla Pupina, osnovan je u cilju istraživanja i publikovanja monografija o srpskim starinama, kao i sa namerom da pomogne otkupom dela srpskih umetnika za zbirke Narodnog muzeja.\nPosle smrti Mihajla Pupina upravljanje Zadužbinom je preuzela Srpska kraljevska akademija, pa su do Drugog svetskog rata svrha i cilj Zadužbine ostali nepromenjeni.\nPupin 1923. godine najpre poklanja dva remek-dela srpskog slikarstva XIX veka, slike Uroša Predića "Hercegovački begunci" i "Siroče". Naučnik je slike kupio 1889. godine na velikoj međunarodnoj izložbi u Parizu, na kojoj je učestovovala i Kraljevina Srbija.\nUroš Predić, Siroče\nKonstantin Danil, Gospođa Tetesi\nTokom decenije postojanja Fonda i Zadužbine Mihaila Pupina pod okriljem Narodnog muzeja, ostvareni su vidni rezultati u onome što je Pupin naveo kao cilj u osnivačkom dokumentu. Objavljene su monografije srpskih srednjovekovnih manastira – Markov Manastir, Kalenić, Manasija (Resava), Studenica – štampana je dvotomna monografija o sprskom srednjovekovnom živopisu na francuskom jeziku "La peinture Serbe du Moyen âge", sistematski su vođena arheološka iskopavanja na teritoriji južne i stare Srbije. Kapitalno monografsko delo "Manastir Dečani" Đurđa Boškovića, štampano neposredno pred Drugi svetski rat, poslednji je izdanak plodotvorne Pupinove Zadužbine.\nStav Mihajla Pupina prema Narodnom muzeju govori o uzvišenom, rodoljubivnom odnosu koji je naš veliki naučnik imao prema narodu iz kojeg je ponikao i njegovoj kulturnoj i umetničkoj baštini.


Premijer Federacije BiH Fadil Novalić, odgovarajući na delegatska pitanja tokom sjednice Doma naroda, obrazložio je da se Federacija BiH prvobitno usredsredila na četiri kanala u željenoj nabavci vakcina, od kojih je prvi, američki, odbačen…\nU Sudu BiH danas je nastavljeno suđenje Bakirovom premijeru Fadilu Novaliću i drugima u aferi "Respiratori". Osim Novalića, optuženi su i ministrica finansija FBiH Jelka Milićević, suspendirani direktor Federalne uprave civilne…\nNeće biti izmjena zakonske regulative u korist obrtnika, saopćila je pres-služba Kantona Sarajevo nakon što Federalna vlada nije prihvatila inicijativu Vlade Kantona koju je iniciralo kantonalno Ministarstvo privrede. Naime,…\nPoslije jučerašnjeg nastavka suđenja u aferi “respiratori” premijer FBiH Fadil Novalić izrazio je svoje nezadovoljstvo neudobnim stolicama za optužene u sudu BiH. Podsjetimo da je ovo već drugo ročište na sudu, te da je premijer imao…\nFadile dosta te – nenormalno je čekati da ti jedva korak uhvatiš, dok u bolnicama većina vazduh…\nNije lako Vladi FBiH jer je kritikovana od početka sa svih strana!? Istina je. Ipak, kritike se utišavaju konkretnim potezima. Mogli bi mi da nabrojimo nekoliko ministara koji svoj posao rade odlično u ovim komplikovanim…\nU kakvim uslovima i okruženju funkcioniše, i naročito imajući u vidu ovo teško vrijeme pandemije koronavirusa, mora se priznati da je Vlada Federacije BiH fantastična, kaže Esad Delić, predsjednik Saveza ratnih vojnih invalida (RVI) FBiH.…\nCjepivo je i stvar geopolitike, kazao je između ostalog federalni premijer i dodao da je Srbija u tom smislu najbolje napredovala. Federalni premijer Fadil Novalić, govoreći o nabavci cjepiva u FBiH, u obraćanju zastupnicima na današnjoj…


Uroš Popović će govoriti na „ICC Young Arbitrators“ Forumu u Solunu - Bojović Drašković Popović & Partners\nUroš Popović će govoriti na „ICC Young Arbitrators“ Forumu u Solunu\nPartner Uroš Popović će učestvovati u panel diskusiji na „ICC Young Arbitrators (ICC YAF)“ Forumu, 22. novembra 2019. Tema diskusije će biti: „U korak s vremenom: Arbitraža u tehnološkom dobu“.\nZajedno sa Martinom Zaharijevim iz „Dimitrov Petrov & Co.“ i Yianisom Timagenisom iz „Timagenis Law Firm„, on će diskutovati o zaštiti podataka, sigurnosti i poverljivosti u privrednoj arbitraži, pribavljanju elektronskih dokaza i e-nagrada.\nICC YAF događaj je konferencija posvećena privrednoj arbitraži u tehnološkom dobu. Organizovana je od strane advokatske kancelarije Dimitrov, Petrov & Co, članice SELA mreže, zatim francuske advokatske kancelarije Leboulanger & Associés, ICC HQ Paris, ICC Bulgaria i ICC Greece.\nForum je planiran kao događaj koji će okupljati stručnjake i akademike iz cele Evrope (Velike Britanije, Francuske, Švajcarske, Nemačke, Slovačke, Grčke, Srbije, Crne Gore, Bugarske itd.), koji dele strast prema arbitraži i poseduju znanje iz ove oblasti.\nKonferencija će se sastojati iz 2 sesije koje će se baviti nekim od najznačajnijih tema vezanih za međunarodnu arbitražu, uz učešće domaćih i stranih govornika.